text:
NUSƆSRƆ̃ 11
Aleke Biblia Me Gɔmeɖosewo Ðea Vi Na Míi?
1. Nu ka tae míehiã mɔfiamewo?
Mía Wɔla la nya nu wu mí. Esi wònye Fofo lɔ̃ame ta la, eléa be na mí. Ke hã meɖoe be míanɔ mía ɖokuiwo si ye manɔmee o. (Yeremiya 10:23) Eya ta abe ale si ko ɖeviwo hiãa wo dzilawo fe mɔfiame ene la, mí katã míehiã Mawu fe mɔfiamewo. (Yesaya 48:17, 18) Biblia me gɔmeɖosewo fiaa mɔ mí, eye wonye nunana tso Mawu gbɔ na mí.
Yehowa fe sewo kple efe gɔmeɖosewo fiaa mɔ nyuitɔ si nu wòle be míanɔ agbe ɖo la mí egbea kple ale si míawɔ axɔ tefeɖoɖo mavɔwo le etsɔme. Esi wònye Mawue wɔ mí ta la, ɖeko wòsɔ be míawɔ ɖe efe mɔfiamewo dzi ŋudzedzekpɔkpɔtɔe.
2. Nu kawoe nye Biblia me gɔmeɖosewo?
Biblia me gɔmeɖosewoe nye nyatefenya veviwo. Gake sewo ya kuna ɖe nɔnɔme gobi aɖewo ŋuti. (5 Mose 22:8) Ehiã be míabu tame nyuie hafi míate ŋu ase ale si woate ŋu awɔ gɔmeɖose aɖe ŋu dɔ le nɔnɔme aɖe koŋ me la gɔme. (Lododowo 2:10-12) Le kpɔɖeŋu me, Biblia fia mí be nunanae agbe nye tso Mawu gbɔ. Gɔmeɖose vevi sia ate ŋu afia mɔ mí le ale si míawɔ nu ne míele dɔ me, afe me, alo míele mɔ zɔm la me. Enana míewɔa nu siwo ana míanɔ dedie.
3. Gɔmeɖose eve kawoe nye vevitɔwo?
Yesu fo nu tso gɔmeɖose eve siwo le vevie wu la ŋu. Gbãtɔ ɖe nu si ta koŋ mí amegbetɔwo míele agbe ɖo la fia, eyae nye be míanya Mawu, alɔ̃e ahasubɔe nutefewɔwɔtɔe. Ele be míabu gɔmeɖose gbãtɔ sia ŋu le míafe nyametsotso ɖe sia ɖe wɔwɔ me. (Lododowo 3:6) Ame siwo léa gɔmeɖose sia me ɖe asi la nyea Mawu xɔlɔ̃wo, wokpɔa dzidzɔ vavãtɔ, eye woava nɔ agbe mavɔ.
Gɔmeɖose evelia ate ŋu afia mɔ mí míanɔ ŋutifafa me kple ame bubuwo. (1 Korintotɔwo 13:4-7) Gɔmeɖose evelia sia dzi wɔwɔ bia be míasrɔ̃ ale si Mawu wɔa nu kple amewoe.
4. Aleke Biblia me gɔmeɖosewo ɖea vi na míi?
Biblia me gɔmeɖosewo fiaa fomewo ale si woawɔ awɔ ɖeka le lɔlɔ̃ me. (Kolosetɔwo 3:12-14) Mawu fe Nya la gakpɔa fomewo ta le mɔ sia nu be efia gɔmeɖose bubu aɖe hã wo, eyae nye be ele be srɔ̃tɔwo nanɔ wo nɔewo gbɔ ɖaa.
Ne míewɔna ɖe Biblia fe nufiafiawo dzi la, ate ŋu akpɔ mía ta le ŋutilã me kple seselelãme gome siaa. Le kpɔɖeŋu me, zi geɖe la, dɔtɔwo dia dɔwɔla siwo wɔna ɖe Biblia me gɔmeɖose siwo nye anukwareɖiɖi kple kutrikuku la dzi. (Lododowo 10:4, 26; Hebritɔwo 13:18) Mawu fe Nya la fia mí hã be míana nu siwo le mía si la nadze mía ŋu eye míade asixɔxɔ mía kple Mawu dome xɔlɔ̃wɔwɔa ŋu wu ŋutilãmenuwo.
Biblia me gɔmeɖosewo dzi wɔwɔ kpɔa míafe lãmesẽ ta. (Lododowo 14:30; 22:24, 25) Le kpɔɖeŋu me, Mawu fe se siwo tsi tsitre ɖe ahamumu ŋu dzi wɔwɔ kpɔa mía ta tso dɔléle vɔ̃ɖiwo kple afɔkuwo si me. (Lododowo 23:20) Yehowa ɖe mɔ na mí be míate ŋu ano aha muame, gake míanoe le ŋuɖɔɖo me. (Psalmo 104:15; 1 Korintotɔwo 6:10) Mawu fe gɔmeɖosewo ɖea vi na mí le mɔ sia nu be wofiaa mí be míanɔ ŋudzɔ ɖe míafe nuwɔnawo kple tamesusuwo siaa ŋu. (Psalmo 119:97-100) Ke hã, menye vi si Mawu fe sewo ɖena na Kristotɔ vavãwo la ta koe wowɔna ɖe wo dzi ɖo o. Ke boŋ be woade bubu Yehowa ŋu tae.
Srɔ̃ Nu Geɖe Wu
Agbe Nɔnɔ Alesi Wòadze Mawu Ŋu
Anya wɔ be nànɔ agbe si dzea Mawu ŋu. Le nyatefe me la, àte ŋu anye Mawu xɔlɔ̃.
Bu Agbe abe Alesi Mawu Bunɛ Ene
Aleke Mawu bua fuɖeɖe, ʋudodo kple lãwo fe agbee?
Bia Be Míava Srɔ̃ Biblia Kpli Wò Femaxee
Bia be míava srɔ̃ kpli wò femaxee le tefe kple game si asɔ na wò.


c: text/html

text:
Dzidzɔ Ate Ŋu Anɔ Wò Ƒomea Me
Ne miewɔ ɖe Biblia fe mɔfiamewo dzi la, dzidzɔ anɔ miafe srɔ̃ɖeɖea alo fomea me.
Ŋgɔdonya
Ne miewɔ ɖe Biblia fe mɔfiame siwo le agbalẽ gbadza sia me dzi la, dzidzɔ anɔ miafe srɔ̃ɖeɖea alo fomea me.
AKPA 1
Mina Mawu Nafia Mɔ Mi Ne Dzidzɔ Nanɔ Miafe Srɔ̃ɖeɖea Me
Nyabiase bɔbɔe eve siawo ate ŋu akpe ɖe mia ŋu miafe srɔ̃ɖeɖea nakpɔ dzidzedze wu.
AKPA 2
Miwɔ Nutefe Na Mia Nɔewo
Asafofo na ahasiwɔwɔ koe nye nutefewɔwɔ na ame srɔ̃a?
AKPA 3
Ale Si Miakpɔ Kuxiwo Gbɔ
Be miafe srɔ̃ɖeɖea nali ke eye dzidzɔ nanɔ eme alo mali ke o eye kuxiwo nado agbogbo ɖe eme la nɔ te ɖe ale si miekpɔa miafe kuxiwo gbɔe la dzi.
AKPA 4
Gazazã Nyuie
Akpa kae kaka ɖe ame nɔewo dzi kple anukwareɖiɖi wɔna?
AKPA 5
Ale Si Mianɔ Ŋutifafa Me Kple Miafe Ƒometɔwo
Àte ŋu abu dziwòlawo evɔ màɖe mɔ na wo woanɔ nu dem miafe fomenyawo me madzemadzee o.
AKPA 6
Tɔtrɔ Siwo Vidzidzi Hena Vaa Srɔ̃ɖeɖe Me
Ðe vihehe ate ŋu ana miafe srɔ̃ɖekadodoa me nagasẽ ɖe edzia?
AKPA 7
Ale Si Miahe Mia Viwo
Menye tohehe alo sedede koe ɖeviwo hehe lɔ ɖe eme o.
AKPA 8
Ne Nya Vɔ̃ Aɖe Dzɔ
Na woakpe ɖe ŋuwò.
AKPA 9
Misubɔ Yehowa Ðekae Abe Ƒome Ene
Aleke miawɔ be miafe fometadedeagua navivi wu

robotstxt: allowed

filter: keep


text:
Tedoxe
Tedoxe (alo Mars) enye ɣleti etɔ̃lia le Gregoria ɣletigbalẽa me. Ŋkeke 31 ye le eme. Le blema ŋɔli la, Romatɔwo yɔna ɣleti sia be Martius si nye wofe aʋa mawu fe ŋkɔ. Eʋeawo yɔna ɣleti sia be Tedoxe elabena ɣemaɣi sia wodona te le wode.
Ŋkeke tɔxewo le Tedoxe me[trɔ asi le eŋu | trɔ asi le etsofe ŋu]
- Ghana xɔ ɖokuisinɔnɔ tso Eŋlisiawo gbɔ. (Tedoxe 6)
- Ash Wednesday (Kuɖagbea ɖe tso Dzodze 4 vaseɖe Tedoxe10)
- "The Ides of March", Brutus kple ame bubuwo wu Yulius Kaesar Cassius (Tedoxe 15)
- Norouz: Ƒe yeye zã le Iran kple du bubu aɖewo me. Mɔkeke le Turkey, Japan, kplu Asia titina dukɔwo hã.
- Fiɖa Kɔkɔe (Fiɖaa ɖe tso Tedoxe 20 vaseɖe Afɔfiɛ 23, si nye Fiɖamamlea hafi Easter ɖuɖu.)
- Easter (Kɔsiɖaa ɖe tso Tedoxe 22 vaseɖe Afɔfiɛ 25)
- Pakistan Ŋkeke (Tedoxe 23).
- Nyɔnuwo le xexeame godo fe ŋkeke (Tedoxe 8)
Nya siawo fe tsofe[trɔ asi le eŋu | trɔ asi le etsofe ŋu]
- Tedoxe le Eŋlisi Wikipiɖia la me - Dasiamime 13, 2007


text:
SƆHƐWO BIANA BE
Ðe Gbɔdɔdɔ To Nu Me Nye Gbɔdɔdɔ Ŋutɔŋutɔa?
United States (États-Unis) fe Dɔlélenutsitsi Kple Mɔxexe Ðe Enu Dɔwɔfe gblɔ be esi wobia gbe sɔhɛ siwo xɔ fe 15 va ɖo fe 19 la, wofe afã kloe gblɔ be yewokpɔ gome le gbɔdɔdɔ to nu me (vidzinuwo fofo ɖe nu me) me. Agbalẽŋlɔla Sharlene Azam gblɔ be: “Ne èɖo dze kple sɔhɛviwo [tso gbɔdɔdɔ to nu me] ŋu la, woagblɔ na wo be naneke megblẽ le nuwɔna sia ŋu kura o.” (Oral Sex Is the New Goodnight Kiss) Egblɔ kpee be: “Le nyatefe me la, womebunɛ be enye gbɔdɔdɔ o.”
Nu kae nèsusu?
Ðo nyabiase siwo gbɔna la ŋu be ɛ̃ alo ao.
Ðe gbɔdɔdɔ to nu me ate ŋu ana nyɔnuvi nafɔ fua?
Ɛ̃
Ao
-
Ðe gbɔdɔdɔ to nu me ate ŋu agblẽ nu le ame fe lãmesẽ ŋua?
Ɛ̃
Ao
-
Ðe gbɔdɔdɔ to nu me nye gbɔdɔdɔ ŋutɔŋutɔa?
Ɛ̃
Ao
-
Nu kae nye nyatefea?
Tsɔ wò ŋuɖoɖoawo sɔ kple esiwo gbɔna.
Ðe gbɔdɔdɔ to nu me ate ŋu ana nyɔnuvi nafɔ fua?
Ŋuɖoɖo: Ao. Esia tae amewo foa nya ta vodadatɔe be gbɔdɔdɔ to nu me megblẽa naneke le ame ŋu o.
Ðe gbɔdɔdɔ to nu me ate ŋu agblẽ nu le ame fe lãmesẽ ŋua?
Ŋuɖoɖo: Ɛ̃. Ame si kpɔa gome le gbɔdɔdɔ to nu me me la, ate ŋu axɔ nulɔdɔ siwo dometɔ aɖewoe nye aklãdɔwo, ʋãfoame, babadɔ, ɖikanaku kple agbadzà.
Ðe gbɔdɔdɔ to nu me nye gbɔdɔdɔ ŋutɔŋutɔa?
Ŋuɖoɖo: Ɛ̃. Nuwɔna ɖe sia ɖe si alɔ ame bubu fe vidzinu ɖe eme, amegbɔdɔdɔ, gbɔdɔdɔ to nu me alo vidzinuwo fofo ɖe nu me, gbɔdɔdɔ to mefi me kple asilili ame bubu fe vidzinu ŋu, nye gbɔdɔdɔ.
Nu ka tae nya sia le vevie?
Na míade ŋugble tso mawunyakpukpui geɖe siwo do fome kple gbɔdɔdɔ to nu me ŋu kpɔ.
Biblia gblɔ be: “Esiae nye Mawu fe lɔlɔ̃nu be . . . miatsri gbɔdɔdɔ manɔsenu.”—1 Tesalonikatɔwo 4:3.
Helagbe me nya si gɔme woɖe be “gbɔdɔdɔ manɔsenu” lɔ gbɔdɔnuwɔna siwo katã yia edzi le ame siwo meɖe wo nɔewo o la dome. Wo dometɔ aɖewoe nye amegbɔdɔdɔ ŋutɔŋutɔ, gbɔdɔdɔ to nu me, gbɔdɔdɔ to mefi me, asilili ame si menye ame srɔ̃ o fe vidzinuwo ŋu. Ame siwo kpɔa gome le gbɔdɔdɔ manɔsenu me la kpɔa emetsonu gbegblẽwo, eye wo dometɔ si vɔ̃ɖi wue nye be egblẽa wo kple Mawu dome.
Biblia gblɔ be: “Ame si foa eɖokui ɖe gbɔdɔdɔ manɔsenu me la le nu vɔ̃ wɔm ɖe eya ŋutɔ fe ŋutilã ŋu.”—1 Korintotɔwo 6:18.
Gbɔdɔdɔ to nu me ate ŋu agblẽ nu le ame ŋu le ŋutilã me, eye wòate ŋu agblẽ efe mawusubɔsubɔ hã me. Ate ŋu agblẽ nu le ame fe seselelãme hã ŋu. Agbalẽ aɖe gblɔ be: “Menye gomekpɔkpɔ le gbɔdɔdɔ ŋutɔŋutɔ me madzemadzee koe nana ame sena le eɖokui me be woba ye, wòsea veve, eye wòsena le eɖokui me be yeble o, ke boŋ gbɔdɔdɔ ɖe sia ɖe fomevi si me ame kpɔ gome le madzemadzee la nana ame sena le eɖokui me nenema ke. Gbɔdɔdɔ ya gbɔdɔdɔ koe.”—Talking Sex With Your Kids.
Biblia gblɔ be: “Nye Yehowae nye wò Mawu, nyee nye ame si fiaa nu wò be wòaɖe vi na wò.”—Yesaya 48:17.
Èxɔe se be se siwo Mawu de ku ɖe gbɔdɔdɔ ŋu ɖea vi na wò ŋutɔŋutɔa? Alo ɖe nèsena le ɖokuiwò me be wona yexaxa le ye ɖokui mea? Be míakpe ɖe ŋuwò nàkpɔ nyabiase siawo fe ŋuɖoɖo la, tsɔe be èle ʋu kum le mɔ gã aɖe si dzi ʋutɔkaɖiwo, ʋu fe dusisi fe dzesiwo kple ʋutɔdzesiwo le. Ðe nàbu dzesi siawo be wonye mɔxenu loo alo ametakpɔnua? Nu kae adzɔ ne wò kple ʋukula bubuwo miedo toku dzesiawo?
Nenema ko wòle le Mawu fe sewo hã gome. Ne èdo toku wo la, ke àŋe nu si nèfã godoo. (Galatiatɔwo 6:7) Agbalẽ aɖe gblɔ be: “Zi ale si nèyi edzi kpɔa gome le nuwɔna siwo mewɔ ɖeka kple wò dzixɔsewo kpakple agbe nyui nɔnɔ fe dzidzenuwo o me la, àse le ɖokuiwò me be bubu mele ye ŋu o.” (Sex Smart) Gake ne èwɔna ɖe Mawu fe sewo dzi la, àɖee fia be agbe ɖɔʋu nɔlae yenye. Eye gawu la, ana be dzitsinya dzadzɛ nanɔ asiwò.
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Nya Kae Biblia Gblɔ Tso Ŋutsu Kple Ŋutsu Ƒe Dɔdɔ Ŋu?
Aleke Mawu bua ŋutsu ŋutsugbɔdɔlawo kple nyɔnu nyɔnugbɔdɔlawo? Ðe wòanya wɔ be ame si ŋutsu kple ŋutsu fe dɔdɔ dzrona fe ŋu nadze Mawu ŋua?
NYƆ!
Ðe Gbɔdɔdɔ Do Ŋgɔ Na Srɔ̃ɖeɖe Gblẽa?
Xlẽ nu tso nya si Biblia gblɔ tso gbɔdɔdɔ do ŋgɔ na srɔ̃ɖeɖe kple gbɔdɔdɔnuwɔna bubuwo ŋu la ŋu.


text:
Hébreux
HEBRITɔWO ƑE AGBALẼ
Kpɔkplɔyiɖeme:
Womenya ame si tututue ŋlɔ agbalẽ sia na Hebritɔwo o, gake le
nu geɖewo ta la, amewo bu be Pauloe ŋlɔe. Nufiala aɖewo fia
kristotɔ siwo menye Yudatɔwo o la be, ele be woalé Yudatɔwo
fe kɔnyinyiwo kple vɔsa wowɔna le gbedoxɔ me le Yerusalem
la me ɖe asi sesῖe eye woade dzesi gbedoxɔ si le Yerusalem la
fe vevinyenye le Yudatɔwo fe subɔsubɔ me. Ke agbalẽ sia ŋlɔla
to agbalẽ sia me fo nu tso nu si tututu xɔse nye la ŋuti eye
wofia bena menye Yudatɔwo fe vɔsa kple kɔnyinyi mawoe nye
nu vevitɔ o, ke boŋ vɔsa vavãtɔ lae nye esi Yesu Kristo va wɔ
le atitsoga ŋu. Eya ta woalé xɔse vavãtɔ la me ɖe asi eye woaxɔ
Yesu Kristo, ame si ku ɖe wo ta la, dzi ase ɣesiaɣi.
Emenyawo 1. Yesu Kristo, Dɔla si fo dɔla bubuwo katã ta, 1:1-2:18.
2. Yesu Kristo, Apostolo si fo apostolo bubuwo katã ta,
3:1-4:13.
3. Yesu Kristo, Nunɔlagã si fo nunɔlagã bubuwo katã ta 4:14-
7:28.
4. Kristoe nye nubabla nyuitɔ la, 8:1-9:28.
5. Kristoe nye vɔsa nyuitɔ la, 10”1-39.
6. Xɔsee nye mɔ vavãtɔ, 11:1-12:29.
7. Tafonyawo, 13:1-25.
Vi la kɔ wu mawudɔlawo
1 Le blema la Mawu fo nu na mia fofowo zi geɖe to mɔ vovovowo dzi to
nyagblɔɖilawo dzi. 2 Ke le ŋkeke mlɔetɔ siawo me la efo nu na mí to Via si wòtia be
wòanye domenyila la dzi, ame si dzi hã woto wɔ xexeame. 3 Vi la klẽna kple Mawu
fe ŋutikɔkɔe enye ame si ɖe Mawu fe nɔnɔme tututu fia eye wòna agbe nuwo katã to
efe ŋusẽnya la me. Esi wòklɔ nu vɔ̃wo ɖa vɔ la, enɔ anyi ɖe Mawu fe nuɖusi me le
dzifo. 4 Ale wòkɔ sãa wu mawudɔlawo abe ale si ŋkɔ si wòtsɔ nyi domee la kɔ wu
wo tɔ sãe ene.
5 Elabena mawudɔlawo dometɔ kae Mawu gblɔ na kpɔ be, “Wòe nye vinye;
egbe mezu fofowò?” Alo wògagblɔ na ɖe be, “Manye fofoa eye eya hã anye vinye?”
6 Eye esi Mawu dɔ via ŋgɔgbea ɖe xexeame la, egblɔ be, “Ele be mawudɔlawo katã
nasubɔe.” 7 Mawu fo nu tso efe dɔlawo ŋuti be, “Ewɔ efe dɔlawo abe yafofowo ene
eye efe subɔlawo abe dzofeaɖewo ene.”
8 Ke egblɔ le via ya ŋuti be, “O, Mawu, wò fiazikpui anɔ anyi tegbetegbe eye
dzɔdzɔnyenye anye wò fiaɖufe fe tsiamiti.
9 Èlɔ̃ dzɔdzɔenyenye eye nèlé fu ŋutasesẽ eya ta Mawu, wò Mawu la, tsɔ wò
ɖo tefe kɔkɔ wu nɔviwòwo katã to esia me be etsɔ dzidzɔ fe ami vevẽe la si na wò.”
10 Egagblɔ be, “O Afetɔ, le gɔmedzedzea me la eɖo xexeame fe gɔmeɖokpe
anyi, eye dzifowo hã nye wò asinudɔwɔwɔ.
11 Woatsrɔ̃ gake wòla anɔ anyi, wo katã woanyunyɔ abe awu ene.
12 “Àŋlɔ wo abe awuʋlaya ene eye àɖe wo ɖi abe awu si wodo la ene, ke wò
ya la, ànɔ nanema, màtrɔ o, eye wò fewo hã mawu enu akpɔ gbeɖe o.”
3
13 Mawudɔla kae Mawu gblɔ na kpɔ be, “Bɔbɔ nɔ anyi ɖe nye nuɖusime va
se ɖe esime mawɔ wò futɔwo woazu afɔɖodzinu na wò?”
14 Ekema nu kawoe mawudɔlawo nye? Wo katã nye gbɔgbɔ siwo subɔa
Mawu eye Mawu dɔa wo be woakpe ɖe ame siwo anyi ɖeɖekpɔkpɔ fe dome la ŋuti.
Nuxɔxlɔ̃ hena toɖoɖo
2 Esia ta ele na mi be miaɖo to nyatefenya siwo katã miese la nyuie ne menye
nenema o la miate ɖa xaa tso nyatefe la gbɔ. 2 Ne gbedeasi si mawudɔlawo gblɔ la
nye nyatefe eye edzidalawo kple ame siwo meɖo toe o la xɔ tohehe si wodze na la, 3
ale ke míawo ya míawɔ asi le enu ne míegbe toɖoɖo ɖeɖenya gã sia? ɖeɖe sia si
Afetɔ la ŋutɔ ɖe gbefãe zi gbãtɔ la woɖo kpe edzi na mi to ame siwo ɖo toe la dzi. 4
Mawu ŋutɔ hã ɖo kpe wofe ɖaseɖiɖi dzi to dzesiwo, nukunuwo kple nukudɔ
vovovowo dzi eye wòna Gbɔgbɔ Kɔkɔe la fe nunana amewo le ale si wòlɔ̃ nu.
Yesu nɔ ame fe nɔnɔme me
5 Mawu metsɔ mawudɔlawo ɖo dziɖulawoe na xexeme si ava va esi ŋuti míele nu
fom le o.
6 Ke ame aɖe gblɔ le Psalmowo fe agbalẽ me be,
“Nu kae nye amegbetɔ be nébua eŋuti eye nu kae nye amegbetɔvi be neléa be
nɛ?
7 Èwɔ wo wobɔbɔ ɖe anyi vie wu mawudɔlawo, ètsɔ ŋutikɔkɔe kple bubu ɖɔ
fiakuku nɛ 8 eye nètsɔ nu sia nu de efe afɔ te.”
4
Esi Mawu tsɔ nu sia nu de efe dzikpɔkpɔ te la, meɖe neneke le eme o. Gake
fifi laa la medze abe nu sia nu le efe dzikpɔkpɔ te ene o. 9 Míekpɔ Yesu, ame si
wowɔ wòɖiɖi vie wu mawudɔlawo, ke fifia la woɖɔ bubu kple ŋutikɔkɔe fe fiakuku
nɛ elabena ekpe fu yi ɖe ku me ale be to Mawu fe amenuveve me wòaxɔ ku ɖe ame
sia ame nu. 10 ɖe ko wòle etefe be, Mawu, ame si wɔ nuwo katã eye wòlé nuwo
katã ɖe te la nawɔ Yesu blibo to fukpekpe me be wòakplɔ viŋutsu geɖewo vɛ
woakpɔ gome le efe ŋutikɔkɔe me, elabena Yesue kplɔ wo yi ɖeɖe le gbɔe. 11 Ame
si wɔa amewo kɔkɔe kple ame siwo wowɔ kɔkɔe la katã nye fome ɖeka me wɔlawo.
Eya ta mekpe ŋu na Yesu be wòayɔ wo be ye nɔviwo o. 12 Egblɔ be,
“Maɖe gbefa wò ŋkɔ na nɔvinyewo, madzi wò kafukafuhawo le ameha la
ŋkume.”
13 Egagblɔ be,
“Maɖo dzi ɖe Mawu ŋu.”
Eye wogagblɔ be,
“Nye kple vi siwo Mawu nam la miele afii”.
14 Esi ɖeviawo nye ŋutilã kple ʋu ta la, eya hã kpɔ gome le wofe amenyenye
me ale be to efe ku me wòatsrɔ̃ ame si si ku fe ŋusẽ le, ame si nye Satana, 15 eye
wòɖe ga ame siwo zu kluviwo to vɔvɔ̃ na ku me le wofe agbemeŋkekewo katã me.
16 Le nyatefe me la, menye mawudɔlawo ŋue wòkpe ɖo o, ke boŋ ekpe ɖe Abraham
fe dzidzimewiwo ŋu. 17 Le susu sia ta wòle be woawɔe wòanɔ abe nɔviawo ene le
go sia go me ale be wòava zu Osɔfogã, nublanuikpɔla kple nutefewɔla le Mawu fe
dɔ me, eye be woaxe fe ɖe amewo fe nu vɔ̃wo ta. 18 Esi wònye be eya ŋutɔ kpe fu
to tetekpɔ me ta la, ete ŋu kpe ɖe ame siwo tem kpɔ wole la ŋu.
5
Kristo nye gã wu Mose
3 Eya ta, nɔvinye kɔkɔewo, ame siwo kpɔ gome le dzifo fe yɔyɔ la me, mida
miafe susuwo ɖe Yesu, Apostolo kple Osɔfogã, ame si me mieʋu la dzi. 2 Ewɔ
nutefe na Mawu, ame si tiae abe ale si Mose hã wɔ nutefe le nuwo katã me le Mawu
fe afeme la ene. 3 Abe ale si ame si tso afe nyui aɖe xɔa kafukafu wu afe si wòtso
ene la, nenema kee Yesu hã dze na bubu wu Mose. 4 Elabena afe ɖe sia ɖe la, ame
aɖee tsoe gake Mawue nye nu sia nu wɔla. 5 Mose nye dɔla nutefewɔla le nuwo katã
me le Mawu fe afeme, nu sia ɖi ɖase le nu si Mawu ava gblɔ emegbe la ŋuti. 6 Ke
Kristo nye viŋutsu nutefewɔla ɖe Mawu fe afe dzi eye miawoe nye Mawu afe la, ne
mielé dzidefo kple mɔkpɔkpɔ si me míefoa adegbe le la me ɖe asi.
Nuxɔxlɔ̃ ɖe dzimaxɔse ŋuti
7 Eya ta abe ale si Gbɔgbɔ Kɔkɔe la gblɔe ene be,
“Egbe ne mie se efe gbe la,
8 migasẽ miafe dziwo me abe ale si miewɔ le miafe aglãdzedze me, le ɣeyiɣi
si me mieto dodokpɔ me le gbedadafo la ene o.
9 Afi ma mia fofowo dom kpɔ eye wotem kpɔ le, eye wokpɔ nu si mewɔ fe
blaene. 10 Eya tae meɖo dziku ɖe dzidzime ma ŋu eye megblɔ be, ‘Wofe dziwo tra
mɔ ɣesiaɣi eye womenya nye mɔwo o!’
11 Eya ta le nye dziku me la meka atam gblɔ be, womage ɖe nye dzudzɔ fe la
me gbeɖe o.’”
6
Nɔvinyewo, mikpɔ egbɔ be dzi si me nu vɔ̃ le kple dzi maxɔse si trɔna le
Mawu gbagbe la yome la, naganɔ mia dometɔ aɖeke si o. 13 Ke mide dzi fo na mia
nɔewo gbe sia gbe, zi ale si ɣeyiɣi li, ale be mía dometɔ aɖeke fe dzi maku atri to
nu vɔ̃ fe beble me o. 14 ɖe míeva be míakpɔ gome le Kristo me, nenye be míelé
dzidefo si le mía si le gɔmedzedzea me la me ɖe asi sesῖe ko. 15 Abe ale si
mawunya gblɔe do ŋgɔ fifia ene be, “Egbe ne miese efe gbe la migasẽ miafe dziwo
me abe ale si miewɔ le miafe aglãdzedze me ene la o.”
16 Ame kawoe nye ame siwo se nya la eye wodze aglã? ɖe menye woawoe
nye ame siwo katã Mose kplɔ do goe tso Egipte lae oa? 17 Eye ame kawo ŋue wòdo
dziku ɖo hena fe blaene sɔŋ? ɖe menye ame siwo wɔ nu vɔ̃ eye wofe ŋutilãkukuwo
tsi gbea dzi lae oa? 18 Eye ame kawoe Mawu ka atam na be womage ɖe yefe dzudzɔ
la me gbeɖe o ne menye ame siwo sẽ to lae oa? 19 Ale míekpɔe kɔtɛe be womete ŋu
age ɖe dzudzɔ la me o le wofe dzimaxɔse ta.
Dzudzɔ si ŋugbe wodo na Mawu fe amewo
4 Eya ta esi efe dzudzɔmeyiyi fe ŋugbedodo gali na mi ta la, mina míakpɔ
nyuie be metsi mia dometɔ aɖeke ŋuti o. 2 Elabena wogblɔ nyanyui la na mi abe
alesi ke wogblɔe na woawo hã ene. Gake nya si wose la, meɖe vi na wo o elabena
ame siwo see la mexɔe se o. 3 Azɔ, mí ame siwo xɔe se la ge ɖe dzudzɔ ma me abe
ale si Mawu ŋutɔ gblɔe ene be,
“Eya ta meka atam le nye dziku me be, womage ɖe nye dzudzɔfe la me akpɔ
o.” Ke hã la ewu efe dɔ la nu tso xexeame fe gɔmedzedzea me ke. 4 Elabena efo nu
tso ŋkeke adrea gbe ŋu le tefe aɖe gblɔ be, “Eye le ŋkeke adrelia dzi la Mawu
7
dzudzɔ eɖokui tso efe dɔwɔnawo katã me.” 5 Le nya sia ke me la egagblɔ be
“Womage ɖe nye dzudzɔfe la me gbeɖe o.” 6 Edze fã be ame aɖewo age ɖe dzudzɔ
ma me godoo, gake ame siwo wo gblɔ nyanyui la na do ŋgɔ la mete ŋu geɖe eme o
le wofe tosesẽ ta. 7 Eya ta Mawu gaɖo ŋkeke bubu anyi si wòyɔ be “Egbe.” Ewɔ
esia ɣeyiɣi geɖee megbe esi wofo nu na David abe ale si míegblɔe va yi ene be,
“Egbe ne miese efe gbe la, migasẽ miafe dziwo me o.”
8 Elabena nenye ɖe Yosua kplɔ wo yi dzudzɔ la mee la, anye ne Mawu
magafo nu tso ŋkeke bubu aɖeke ŋu emegbe o. 9 Ekema dzudzɔ si woyɔna be Sabat
dzudzɔ la li godoo na Mawu fe amewo. 10 Ame sia ame si ge ɖe Mawu fe dzudzɔ la,
me la dzudzɔna tso eya ŋutɔ fe dɔwɔwɔwo me, abe ale si Mawu hã dzudzɔe ene. 11
Eya ta mina be míadze agbagba ɖe sia ɖe be míage ɖe dzudzɔ ma, me eye be ame
aɖeke magatsi mɔta to tomaɖomaɖo me abe ŋgɔdoawo ene.
12 Elabena Mawu fe nya la le agbe le dɔ wɔm. Eɖana wu hɛ nuevee ɖe sia
ɖe, efona ɖe ame yina ɖe eme ke, hemaa luvɔ kple gbɔgbɔ me, maa funukpefewo
kple futomemiwo dome, eye wòdrɔ̃a ʋɔnu tamesusuwo kple dzimedidiwo. 13
Neneke mele nuwɔwɔ blibo la me si le ɣaɣla ɖe Mawu o. Woklo nu le nu sia nu dzi
eye wòle fefle le Mawu, ame si míava na akɔntae la fe ŋkume.
Yesu, míafe Osɔfogã si fo anyigbadzitɔwo katã ta
14 Eya ta esi Osɔfogã, Mawu Vi Yesu, le mía, si, ame si yi dzifo ta la, mina míalé
xɔse si me míeʋu la me ɖe asi sesῖe. 15 Elabena menye Osɔfogã si mate ŋu ase veve
kpli mí le míafe gbɔdzɔgbɔdzɔwo me lae le mía si o, ke boŋ Osɔfogã si le mía si la,
wotee kpɔ le mɔ sia mɔ nu abe míawo ke ene, ɖe koe nu vɔ̃ mele eya ŋu o. 16 Eya ta
8
mi na míate va Mawu fe amenuveve fiazikpui la gbɔ kple dzidefo, be wòakpɔ
nublanui na mí eye wòave mía nu akpe ɖe mía ŋu le le míafe xaxaɣiwo.
5 Wotiaa Osɔfogã ɖe sia ɖe tso amegbetɔwo dome eye wodea dɔ asi nɛ be
wòanɔ ŋgɔ na yewo le mawusubɔsubɔ fe nyawo me eye wòatsɔ nunanawo kple nu vɔ̃
ŋuti vɔsawo aɖo Mawu ŋkume. 2 Osɔfogã sia tea ŋu gbɔa dzi ɖi na numanyala siwo
le mɔ tram la esi eya ŋutɔ hã nye gbɔdzɔgbɔdzɔtɔ le mɔ geɖewo nu. 3 Esia tae wò le
be wòasa vɔ ɖe eya ŋutɔ fe nu vɔ̃ kple ame bubuwo fe nu vɔ wo ta.
Ame aɖeke metsɔa bubu sia dea eɖokui ŋuti o; ele be Mawu nayɔe abe ale si
wòyɔ Arɔn ene. 5 Eya ta Kristo hã metsɔ Osɔfogã fe ŋutikɔkɔe da ɖe eɖokui dzi o ke
boŋ Mawu gblɔ nɛ be, “Wòe nye vinyeŋutsu, egbe mezu Fofowò.”
6 Egagblɔ le tefe bubu be,
“Enye Osɔfo tegbetegbe eye wò ɖofe sɔ kple Melkizedek tɔ”.
7 Esi Yesu nɔ agbe le anyigba dzi la, ewɔ gbedodoɖawo kple kukuɖeɖewo
kple ɣli kpakple aɖatsi na eya ame si si ŋusẽ le be wòaɖee tso ku me eye wòɖo toe le
efe bubu kple ɖokuibɔbɔ ta. 8 Togbɔ be eyae nye Mawu vi hã la, esrɔ̃ ɖokuibɔbɔ le
fukpekpe siwo me wòto la, 9 eye esi wowɔe blibo la, eva zu ɖeɖe mavɔ kpɔtsofe na
ame siwo katã ɖoa toe. 10 Eye Mawu ɖoe be wòanye Osɔfogã abe Melkizedek ene.
Nuxɔxlɔ̃ ɖe megbedede ŋuti
11 Nya geɖewo li si wò le be míagblɔ le nu sia ŋu, gake esi mietea ŋu sea nu gɔme
kabakaba o ta la esesẽ na be míaɖe nya siawo me na mi. 12 Le nyatefe me la, togbɔ
be fifia ele be mianye nufialawo hã la, miegahiã ame aɖe kokoko be wòagagbugbɔ
9
afia mi gɔmedzenuwo tso Mawu fe nya fe nyatefewo ŋu. Miehiã notsi, ke menye
nuɖuɖu sesẽ o! 13 Ame sia ame si ganoa notsi esi wònye ɖevi ko ta la, mate ŋu ase
nufiafia tso dzɔdzɔenyenye ŋuti gɔme o. 14 Ke nuɖuɖu sesẽ nye ame tsitsiwo tɔ, ame
siwo to eŋudɔwɔwɔ atradi me he wo ɖokuiwo be woate ŋu ade vovo nyui kple vɔ̃
dome.
6 Eya ta mina míaɖe asi le gɔmedzenuwo fiafia tso Kristo ŋuti ŋu eye míaɖe zɔ
ayi ɖe tsitsi ɖe edzi me. Migana míagbugbɔ gɔmeɖokpe aɖo na dzimetɔtrɔ tso nu
siwo kplɔa ame yia kume la o, kple agbugbɔ gɔmeɖokpe agaɖo na xɔse le Mawu me,
2 nufiafia tso mawutsideta ŋu, asidada ɖe ame dzi, ame kukuwo fe tsitretsitsi kple
ʋɔnudɔdrɔ̃ mavɔ ŋuti o. 3 Esia míawɔ ne Mawu lɔ̃.
4 Ke ame siwo dze anyi la, ale ke woawɔ agbugbɔ wo va dzimetɔtrɔ me?
Wonye ame siwo nɔ Mawu fe kekeli me kpɔ. Woɖɔ dzifo fe nunana kpɔ eye wokpɔ
gome hã le Gbɔgbɔ Kɔkɔe la me, 5 ame siawo ɖɔ Mawu fe nya la fe nyonyo kple
ŋusẽ siwo le dzidzime si gbɔna la me hã kpɔ. 6 Ke wode megbe! Be woagbugbɔ wo
ava dzimetɔtrɔ mee la nye nu sesẽ elabena to wofe megbedede me, wogbugbɔ Mawu
fe Vi la gale kaklãm ɖe ati ŋuti, eye wole ŋukpe domii le gaglãgbe.
7 Anyigba si noa tsi si dzana ɖe edzi zi geɖe eye wòwɔa nuku nyuie na
agbledela siwo ŋlɔa anyigba la, xɔa yayra tso Mawu gbɔ. 8 Ke ne anyigba la mie
ŋuwo kple aŋɔkawo la, meganyo na naneke o eye ŋɔdzi li be ele fifode te. Mlɔeba la,
woatɔ dzoe.
9 Nɔvi lɔlɔ̃awo togbɔ be míele nu fom alea hã la, kaka ɖedzi le mía si be nya
siawo meku ɖe mia ŋu o. Ke boŋ miafe ɖeɖekpɔkpɔ le ku nyuiwo tsem le miafe agbe
10
me. 10 Mawu menye nutefemawɔla o, eya ta maŋlɔ dɔ nyui si míewɔ nɛ kple lɔlɔ̃ si
míeɖe fiae be míekpe ɖe efe amewo ŋu eye míegale nu siawo wɔm fifia la, be gbeɖe
o. 11 Enye míafe didi be mia dometɔ ɖe sia ɖe na lé nu siawo wɔwɔ me ɖe asi va se
ɖe nuwuwu kple ŋkubia ale be miafe mɔkpɔkpɔ na de blibo. 12 Míedi be ame aɖeke
nazu kuviatɔ o ke boŋ ame sia ame nasrɔ̃ ame siwo to xɔse kple dzigbɔɖi me nyi nu
si ŋugbe wodo na wo la fe dome fe kpɔɖeŋu.
13 Esi Mawu do ŋugbe na Abraham eye ame aɖeke meli lolo wui wòayɔ aka
atam o ta la, eta eya ŋutɔ ɖokui, 14 hegblɔ bena, “mayra wò godoo eye mana
dzidzimevi geɖewo wò.” 15 Ale, esime Abraham gbɔ dzi ɖi blewuu la, ŋugbedodo
sia va eme nɛ pepepe.
16 Ne ame aɖe be yea ka atam la, eyɔa ame bubu si fe ŋkɔ kple ŋusẽ kɔ wu
eya ŋutɔ tɔ la ka atam lae heɖoa kpe nya si wògblɔ la dzi eye wòtsia nyaʋiʋli ɖe sia
ɖe nu. 17 Esi wònye be Mawu di be yeana eme nakɔ nyuie na ŋugbedodo fe
domenyilawo be nu si fe ŋugbe yedo matrɔ o ta la, eka atam tsɔ ɖo kpe efe
ŋugbedodo la dzi. 18 Mawu wɔ esia ale be, to nu eve siwo metrɔna o, esiwo me
Mawu mate ŋu aka aʋatso le gbeɖe o la dzi, mí ame siwo si yi ɖaku ɖe mɔkpɔkpɔ si
wona mí la ŋu la nakpɔ dziɖefo gã aɖe. 19 Mɔkpɔkpɔ sia le mia si abe luʋɔ fe seke
sesẽ si maʋa akpɔ o la ene. Ete ŋu gena ɖe Kɔkɔe fe le xɔmetsovɔ la godo 20 afi si
Yesu ame si do ŋgɔ na mí la ge ɖo ɖe mía nu. Eya va zu Osɔfogã abe Melkizedek
ene tegbee.
11
Osɔfogã Melkizedek
7 Melkizedek sia enye Salem fia kple Osɔfogã na Mawu, dzifoʋῖtɔ la. Esi
Abraham trɔ tso aʋagbedzi, afi si wòɖu fia geɖewo dzi le, gbɔna la, Melkizedek va
kpee eye wòyrae. 2 Le esia megbe la, Abraham ma nu siwo katã wotsɔ tso aʋagbedzi
gbɔe la ɖe akpa ewo me eye wòtsɔ akpa ɖeka na Melkizedek.
Melkizedek fe ŋkɔa gɔmee nye “Dzɔdzɔenyenye, fe fia. Eye eya kee nye
Ŋutifafa Fia, elabena du si me wònye fia lee nye Salem si gɔmee nye “Ŋutifafa.” 3
Fofo kple dada mele Melkizedek si o, eye nuŋlɔɖi aɖeke meli tso tɔgbuiawo ŋuti o.
Dzigbe alo kugbe meli nɛ o ale efe agbe ɖe ko wòle abe Mawu Vi la tɔ ene, ame si
nye Osɔfo tso mavɔ me yi ɖe mavɔ me.
4 Mibu ale si wònye gãe la ŋuti kpɔ. Abraham, xɔsetɔwo fofo, gɔ̃ hã tsɔ efe
afunyinuwo fe ewolia nɛ! 5 Azɔ la, se la bia tso Levi viwo ame siwo nye Osɔfowo la
si be woaxɔ nu ewolia le wofe dukɔmeviwo si, ame siwo nye wo nɔviwo, togbɔ be
wo nɔviawo nye Abraham fe dzidzimeviwo hã. 6 Ke ŋutsu sia, Melkizedek, menye
Levi fe dzidzimevi o, ke hã la, exɔ nu ewolia le Abraham si eye wòyra eya ame si xɔ
Mawu fe ŋugbedodoawo 7 abe ale si ame sia ame nya ene la, zi geɖe la ame si naa
yayra la kɔna wua ame si yram wòle. 8 Ame siwo nye Osɔfowo esi woxɔ nu ewolia
la nye amegbetɔwo, ŋutilã kple ʋu, si kuna. Ke hena Melkizedek ya la, wogblɔ le
eŋuti be egale agbe. 9 Míate ŋu agblɔ le Levi, ame si xɔ nu ewolia ŋuti gɔ̃ hã be exe
nu ewolia to Abraham dzi, 10 elabena esi Melkizedek do go Abraham la, Levi nɔ
tɔgbuia, Abraham, fe alime.
12
Yesu le abe Melkizedek ene
17 Elabena to Levi viwo fe Osɔfodɔwɔwɔ dzi, wona Se la Israelviwo. Azɔ la, nenye
be Leviviwo fe Osɔfodɔwɔwɔ ɖe wòde blibo la, magahiã be woatsɔ Osɔfo bubu vɛ o,
ame si nye Osɔfo le Melkizedek fe ɖoɖo nu, ke menye le Arɔn fe ɖoɖo nu o. 12
Elabena ne tɔtrɔ va Osɔfoɖuɖu ŋuti la, ele be tɔtrɔ nava Se la hã me. 13 Eya ame si
ŋu wogblɔ nu siawo katã le la tso to bubu me eye ame aɖeke metso to ma me kpɔ
subɔ abe Osɔfo ene le vɔsamlekpui la ŋgɔ o, 14 elabena eme kɔ fãa be míafe Afetɔ la
dzɔ tso Yuda fe to la me, eye ku ɖe to ma ŋuti la, Mose megblɔ nya aɖeke ku ɖe
wofe Osɔfoɖuɖu ŋuti o. 15 Eye nu si míegblɔ la, me agakɔ ɖe edzi wu ne Osɔfo
bubu abe Melkizedek ene va ɖo, 16 ame si va zu Osɔfo, menye to ɖoɖo si wowɔ ɖa
ɖi, ku ɖe efe dzɔtsofe ŋuti o, ke boŋ ku ɖe ŋusẽ si le agbe si mekuna o la dzi. 17
Psalmoŋlɔla ɖe nu sia fia mi kɔtɛ esi wògblɔ tso Kristo ŋuti bena, “Wòe nye Osɔfo
le Melkizedek fe ɖofe nu tso mavɔ me yi mavɔ me.”
18 Wotsɔ ɖoɖo gbãtɔ si wowɔ la da ɖe aga elabena egbɔdzɔ eye menyo na
naneke o, 19 elabena Mose fe Se la mate ŋu awɔ naneke wòade blibo o, eye azɔ la,
wohe mɔkpɔkpɔ yeye vɛ to esi dzi míate ŋu ate ɖe Mawu ŋu kpokploe.
20 Mawu fe atamkaka kpe ɖe esiawo katã ŋu, ke ame bubuwo ya ɖua Osɔfo
atamkakamanɔmee, 21 ke Yesu ya ɖu Osɔfo to Mawu fe atamkaka me, elabena
Mawu gblɔ nɛ bena, “Afetɔ la ka atam eye matrɔ efe susu o, ‘Wò la, Osɔfoe nènye
tegbetegbe.’” 22 Le atamkaka sia ta la, Yesu va zu nubabla si nyo wu sãa la fe
kpeɖodzinu.
23 Vovototo bubu si le Osɔfo mawo kple Yesu domee nye be Osɔfo mawo sɔ
gbɔ elabena woku eye womagate ŋu ayi wofe dɔ dzi o 24 gake Yesu ya le agbe
13
tegbetegbe. Seɖofe meli na eya fe Osɔfodɔ o. 25 Eya ta ŋusẽ le esi be wòaɖe ame
siwo va Mawu gbɔ to eya amea dzi la blibo, elabena ele agbe tegbee le nya xɔm ɖe
akɔ na wo.
26 Ekema Yesue nye Osɔfogã ma si kpɔa míafe hiahiãwo gbɔ, ame si le
kɔkɔe, kpɔtsɔtsɔ mele eŋu o, ame si le dzadzɛ, ame si woɖe ɖe aga tso nu vɔ̃ wɔlawo
gbɔ eye wokɔe ɖe dzi gbɔ dzifowo ŋui. 27 Mele abe Osɔfogã bubuwo ene o elabena
mehiã be wòasa vɔ gbe sia gbe, gbã ɖe eya ŋutɔ fe nu vɔ̃wo ta, eye evelia, ɖe ame
bubuwo tɔ ta o. Esa vɔ ɖe wofe nu vɔ̃wo ta zi ɖeka hena ɣeyiɣiawo katã, esi wòtsɔ
eɖokui hena. 28 Elabena Mose fe Se la tɔ asi ame siwo nye gbɔdzɔgbɔdzɔtɔwo la dzi
be woanye Osɔfogãwo, ke Mawu fe atamkaka si va ɖe Sea yome la tɔ asi Via dzi,
ame si wòwɔ wòde blibo tegbetegbe.
Nubabla yeye la fe Osɔfogã
8 Nya siwo katã míegblɔ na mi la fe tafonyae nye esi: bena Osɔfogã vavã le
mía si. Azɔ la ele dzifo eye wònɔ anyi ɖe bubutefe gãtɔ kekeake, 2 eyae subɔna le
gbedoxɔ vavãtɔ si le dzifo la me. Gbedoxɔ sia menye esi amegbetɔ tsɔ efe asi tui o,
ke boŋ Afetɔ la ŋutɔe tui.
3 Esi wònye Osɔfogã ɖe sia ɖe fe dɔ be woasa vɔ eye wòana nuwo la, ele na
Kristo hã be woana nane. 4 Nenye ɖe wòle anyigba dzi la, maɖu Osɔfo o elabena
Osɔfowo li xoxo, ame siwo tsɔa nunanawo nana le Yudatɔwo fe se la nu. 5 Osɔfo
siawo subɔna le Kɔkɔefe la, si nye esi le dzifo la fe vɔvɔlῖ. Esia tae, esi Mose be
yeatu Agbadɔ le gbea dzi la, Mawu xlɔ̃ nui be, “Kpɔ egbɔ be nàwɔ nu sia nu ɖe
ɖoɖo si woɖe fia wò le toa dzi la nu.” 6 Ke Osɔfodɔ si wode asi na Yesu la, kɔ sãa
14
wu wo tɔ eye abe ale si nubabla si fe avuléla wònye la kɔ wu xoxotɔ sãa ene la,
nenema kee woɖoe anyi ɖe ŋugbedodo siwo nyo wu tsãtɔwo la dzi.
7 Elabena nenye ɖe naneke megblẽ le nubabla gbɔ̃tɔ ŋu o la, anye ne
wometsɔ nubabla bubu ɖɔ lii o. 8 Ke Mawu ŋutɔ kpɔ vodada le efe dukɔ la ŋu eye
wògblɔ bena, “Afetɔ la be, ŋkekewo li gbɔna esi dzi mabla nu yeye kple Israel
kpakple Yuda fe afewo. 9 Manɔ abe nu si mebla kple wo fofowo esi melé wofe
alɔnu, kplɔ wo do goe le Egipte la ene o, elabena womewɔ nutefe le nu si mebla kpli
wo la me o, eya ta nye hã metrɔ megbe de wo. Afetɔ lae gblɔe. 10 Azɔ la esiae nye
nu si mabla kple Israel fe afe la, le ŋkeke siwo gbɔna la me. Afetɔ lae gblɔe. Matsɔ
nye sewo ade wofe susuwo me eye maŋlɔ wo ɖe wofe dziwo ŋu. Manye wofe Mawu
eye woawo hã woanye nye dukɔ. 11 Ame aɖeke magafia nu ehavia alo afia nu
nɔviaŋutsu agblɔ be, ‘Dze si Afetɔ la’ o, elabena wo katã woanyam tso ɖeviwo dzi
va se ɖe tsitsiawo dzi. 12 Matsɔ wofe nu vɔ̃ɖi wɔwɔwo ake wo eye nyemagaɖo ŋku
wofe nu vɔ̃wo dzi o.”
13 Ke esi Mawu yɔ nubabla sia be “Yeye” la, ewɔ gbãtɔ wòdo xoxo eye nu
si tsi, do xoxo la, nu ava yi kpuie.
Subɔsubɔ le anyigbadzigbadɔ la me
9 Azɔ la, nubabla gbãtɔ ɖo ɖoɖowo anyi na subɔsubɔ eye wotu anyigbadzi
Kɔkɔefe hã. 2 Wotu Agbadɔ; le Agbadɔ la fe xɔ gbãtɔ me la, akaɖiti, kplɔ̃ kple
ŋkumeɖobolo nɔ anyi eye woyɔ tefe sia be Kɔkɔefe. 3 Wotsɔ xɔmetsovɔ tso xɔ sia
mee eye woyɔa tefe si le xɔmetsovɔa megbe la be, Kɔkɔefewo fe Kɔkɔefe. 4 Nu
siwo le xɔ sia mee nye Sikavɔsamlekpui kple aɖaka si woyɔna be Nubablaɖaka,
15
wofa sika ɖe aɖaka sia ŋuti kpe ɖo. Le aɖaka sia me la, míakpɔ kpe eve siwo dzi
woŋlɔ se ewoawo ɖo, eye sikakplu si me mana le la hã le aɖaka la me hekpe ɖe Arɔn
fe atikplɔ si fo se la ŋuti. 5 Ŋutikɔkɔkɔe fe Kerubiwo nɔ Nubablaɖaka la tame eye
wokeke wofe aʋalawo ɖe tefe si wotsɔa nu vɔ̃ kena le. Ke míate ŋu adzro nya siawo
me ayi edzi fifia o. 6 Ne nu sia nu sɔ gbe vɔ la, Osɔfowo gena ɖe xɔ ŋgɔgbetɔ me
ɖaa edzedzi eye wowɔa mawusubɔsubɔdɔ. 7 Ke Osɔfogã ɖeka koe gena ɖe xɔ emetɔ
me eye wòwɔa esia zi ɖeka ko le fe ɖeka me. Ne eyina la, megbea ʋutsɔtsɔ ɖe asi o,
ʋu si wòtsɔna saa vɔe, ɖe eya ŋutɔ kple dukɔ la fe nu vɔ̃ siwo wowɔ le manyamanya
me la ta. 8 Gbɔgbɔ Kɔkɔe ɖee fia to esia dzi be womeklo nu le mɔ si yi Kɔkɔefe fe
Kɔkɔefe la dzi haɖe o, zi ale si Agbadɔ gbãtɔ la gale te nu ko. 9 Esiae nye nufiafia
tso fifia fe ɣeyiɣiwo ŋuti esi le asi tɔm edzi be nunana kple vɔsa siwo wowɔna na
Mawu la, mate ŋu aɖe vɔ̃ ɖa le ame si le subɔsubɔ wɔm la fe susu me o. 10 Wonye
nuɖuɖu, nunono kple ŋutikɔklɔ fe kɔnu vovovowo ko fe nya, esiwo nyegotadzesiwo
fe ɖoɖowo, esiwo nɔ anyi va se ɖe esime ɖoɖo yeyea va.
Kristo fe ʋu
11 Esi kristo va abe nu nyui siwo li xoxo fe Osɔfogã ene la, eto gbedoxɔ si lolo hede
blibo wu la me, gbedoxɔ si wometsɔ asi tui o alo miagblɔ be menye nuwɔwɔ la fe
akpa aɖe o. 12 Mege ɖe Kɔkɔefewo fe Kɔkɔefe la me to gbɔ̃wo kple nyiviwo fe ʋu
me o, ke boŋ ege ɖe Kɔkɔefewo fe Kɔkɔefe la me zi ɖeka hɔ̃ hena ɣeyiɣiwo katã to
eya ŋutɔ fe ʋu me, esia me wòto xɔ ɖeɖe mavɔ na mí. 13 Nenye be gbɔ̃wo kple
nyitsuwo fe ʋu kpakple nyiviwo fe afi si wohlẽ ɖe ame siwo ŋuti mekɔ o la ŋu wɔnɛ
be wofe ŋuti kɔna le gotagome la, 14 ekema geɖe wu Kristo, ame si to Gbɔgbɔ mavɔ
16
la me tsɔ eɖokui na Mawu fɔɖiɖimanɔmee la, fe ʋu aklɔ míafe dzitsinyawo ŋuti tso
nu siwo hea ku vɛ la me, ale be míate ŋu asubɔ Mawu gbagbe la.
15 Le susu sia tae Kristo nye nubabla yeye la fe avuléla be ame siwo woyɔ la
naxɔ domenyinyi mavɔ la fe ŋugbedodo. Azɔ la eku be wòazu fe xexeɖeta aɖe ame
siwo wɔ nu vɔ̃ le nubabla xoxoa te.
16 Afi si woŋlɔ domenyigbalẽ da ɖi le la, ehῖa be ame si ŋlɔ agbalẽ sia naku
hafi, 17 elabena wowɔa domenyigbalẽa me nyawo ŋuti dɔ ne ame si ŋlɔe da ɖi la
megava li o. Womewɔa domenyigbalẽ me nyawo ŋuti dɔ ne ame si ŋlɔ agbalẽa la le
agbe o. 18 Esia tae womewɔ nubabla gbãtɔ me nyawo dzi ʋu manɔmee o. 19 Esi
Mose ɖe gbefã se ɖe sia ɖe si le segbalẽa me na dukɔ la la, etsɔ nyiviwo fe ʋu, tsi,
ɖetifufu dzẽ kple fumekutsa eye wòtsɔe hlẽ ʋu ɖe se gbalẽ kple dukɔ haho la ŋuti. 20
Tete wògblɔ bena, “Esia nye nubabla la fe ʋu, nubabla si Mawu de se na mi be
mialé ɖe asi.” 21 Nenema ke wòhlẽ ʋu ɖe agbadɔ la kple nu siwo katã ŋuti dɔ
wowɔna le subɔsubɔ me la ŋuti. 22 Le nyatefe me se la bia be woakɔ nu sia nu kloe
ŋuti kple ʋu, eye newomekɔ ʋu ɖi o la nu vɔ̃ tsɔtsɔke manɔ anyi o.
23 Eya ta ehῖa kokoko be woakɔ nu siwo nye dzifonuwo fe vɔvɔli ŋuti kple
vɔsa siawo, gake woakɔ dzifonuawo ŋutɔ ŋu kple vɔsa siwo de ŋgɔ wu esiawo. 24
Elabena Kristo meyi ɖe Kɔkɔefe si wowɔ kple asi la me esi nye dzifotɔ fe vɔvɔli la
me o, ke boŋ eyi ɖe dzifotɔ la ŋutɔ me afi si wodo ɖe Mawu ŋku me le azɔ ɖe mía
tefe 25 Nenema ke meyi ɖe dzifo be wòatsɔ eɖokui ana zi geɖe abe ale si Osɔfogã la
gena ɖe Kɔkɔefe fe Kɔkɔefe la fe sia fe kple ʋu si menye eya ŋutɔ tɔ o la ene o. 26
Ne ele alea la ele na Kristo be wòatsɔ eɖokui ana fukpekpe zi geɖe tso esi me ke
woɖo xexea me gɔme anyi, gake azɔ la eva zi ɖeka hena ɣeyiɣiwo katã le ɣeyiɣi
17
siawo fe nuwuwu be wòaɖe nu vɔ̃ ɖa to eɖokui tsɔtsɔ savɔe me. 27 Abe ale si woɖoe
na ame be wòaku zi ɖeka eye le esia megbe wòadze ŋgɔ ʋɔnudɔdrɔ̃ ene la, 28
nenema ke wotsɔ Kristo hã savɔe zi ɖeka be wòaɖe ame geɖewo fe nu vɔ̃ ɖa eye
agava zi evelia menye be wòagava ɖe nu vɔ̃ ɖa o ke boŋ be wòahe ɖeɖe vɛ na ame
siwo katã le elalam.
Kristo fe vɔsa ɖeka la hena ɣeyiɣiwo katã
10 Se la nye nu nyui siwo gbɔna la fe vɔvɔli ko eye menye nua ŋutɔwo o. Le
susu sia ta la, vɔsa siwo wowɔna agbadre fe sia fe la, mate ŋu awɔ ame siwo va
subɔnɛ la blibo gbeɖe o. 2 Ne ɖe vɔsa mawo te ŋu wɔ wo blibo la, ne womedzudzɔ
vɔsasa oa? Elabena, anye ne vɔsa la kɔ ame siwo sanɛ la ŋuti zi ɖeka hena ɣeyiɣiawo
katã eye wofe dzitsinyawo magabu fɔ wo le wofe nu vɔ̃wo ta o. 3 Ke vɔsa mawo
ɖoa ŋku nu vɔ̃ dzi na ameawo fe sia fe, 4 elabena mele bɔbɔe be nyitsuwo kple
gbɔ̃wo fe ʋu naɖe nu vɔ̃ ɖa o.
5 Eya ta esi Kristo va xexeame la egblɔ bena.
“Mèdi vɔsa kple numemewo o, ke boŋ ŋutilã si nèdzra ɖo ɖi nam;
6 eye numevɔsa kple nu vɔ̃ vɔsawo hã medzea ŋuwò o.
7 Tete megblɔ be, ‘Nyee nye esi, woŋlɔ nu tso ŋutinye le lagbalẽgbalẽ me be,
O Mawu, meva be mawɔ wò lɔlɔ̃nu.’”
8 Gbã la egblɔ be, “Vɔsawo, numemewo kple numevɔsawo kpakple nu vɔ̃
vɔsawo la medi wo o eye womedzea ŋuwò hã o.” Togbɔ be se la bia be woawɔ wo
hã. 9 Tete wògblɔ bena, “Nyee nye esi, meva be mawɔ wò lɔlɔ̃nu.” Ale wòɖe se
18
gbãtɔ la ɖa be wòaɖo evelia anyi. 10 Eye to Mawu fe lɔlɔ̃nu wɔwɔ me wowɔ mí
kɔkɔe to Yesu Kristo fe ŋutilã si wòtsɔ sa vɔe hena ɣeyiɣiwo katã la me.
11 Osɔfo la wɔa efe vɔsasadɔwo gbe sia gbe eye nenema ke wòwɔ vɔsa
mawo ke edzi edzi, vɔsa siwo mate ŋu aɖe nu vɔ̃ ɖa akpɔ gbeɖe o. 12 Ke esi Osɔfo
sia ya sa vɔ ɖe nu vɔ̃wo ta zi ɖeka hena ɣeyiɣiawo katã la eyi ɖanɔ Mawu fe nuɖusi
me. 13 Tso ɣemaɣi la ele lalam be woatsɔ efe futɔwo awɔ efe afɔɖodzinui. 14
Elabena to vɔsa ɖeka si wòwɔ me la ewɔ ame siwo ŋuti kɔm wòle la blibo tegbegbe
le Mawu fe ŋkume.
15 Gbɔgbɔ Kɔkɔe hã ɖi ɖase tso esia ŋuti; gbã la egblɔ bena, 16 “Esia nye nu
si mabla kpli wo le ɣeyiɣi ma megbe, Yehowae gblɔe. Matsɔ nye sewo ade wofe
dziwo me eye maŋlɔ wo ɖe wofe susuwo me.” 17 Egagblɔ kpe ɖe eŋu be,
“Nyemagaɖo ŋku wofe nu vɔ̃wo kple nu vɔ̃ɖi wɔwɔwo dzi azɔ o.” 18 Eye afi si
wotsɔ nu siawo ke le la vɔsasa ɖe nu vɔ̃ ta megahῖa o.
Yɔyɔ hena vevidodo
19 Eya ta nɔvi lɔlɔ̃wo, esi me kakaɖedzi le mia si be miage ɖe Kɔkɔefe fe Kɔkɔefe la
to Yesu fe ʋu me ŋuti la, 20 eʋu mɔ yeye kple mɔ gbagbe na mí to xɔmetsovɔ si nye
efe ŋutilã la me. 21 Eye esi Osɔfogã le mía si le Mawu fe afe nu ta la, 22 mina míate
ɖe Mawu ŋu le dzi vavã me kple xɔse fe kakaɖedzi blibo la me kple dzi siwo ŋu
wohlẽ ʋu ɖo be wòaklɔ mía ŋuti tso dzitsinya vɔ̃ɖiwo me, eye wòale tsi na míafe
ŋutilãwo kple tsi zɔzrɔ̃e. 23 Mina míalé mɔkpɔkpɔ si me míeʋu la me ɖe asi
maʋãmaʋãe elabena ame si do ŋugbea la nye nutefewɔla. 24 Eye mina míabu ale si
míado ŋusẽ mía nɔewo la ŋuti be woayi dzi le lɔlɔ̃ kple dɔ nyui wɔwɔ me. 25
19
Migana míagbɔ dzɔ le míafe takpefewo dede me o, abe ale si ame aɖewo tsɔe ɖo dɔe
nɔ kuvia wɔm ene o, ke boŋ mina míade dzi fo na mía nɔewo vevietɔ esi mienyae be
efe ŋkeke la te tu afe kpokploe.
26 Ne míebua le nu vɔ̃ wɔwɔ dzi, esi míenya nyatefe la vɔ megbe la, vɔsasa
ɖe nu vɔ̃wo ta aɖeke megali o, 27 ke nu si ko míanɔ mɔ kpɔm na le ŋɔdzi gã aɖe me
lae nye ʋɔnudɔdrɔ̃ kple dzobibi si ava fiã Mawu fe futɔwo. 28 Ame sia ame si ada le
Mose fe se dzi la, wofua kpee nublanuimakpɔmakpɔtɔe le ɖaseɖila eve alo etɔ̃ fe
nya nu. 29 Tohehe gã kae miesusu be mehedze na ame si titi afɔ ɖe Mawu fe Vi la
dzi oa? Ame si do ŋunyɔ nubabla la fe ʋu si klɔ eŋuti la abe nu makɔmakɔ wònye
ene eye wodzu amenuveve fe Gbɔgbɔ la? 30 Elabena míenya ame si gblɔ be,
“Hlɔ̃biabia la tɔnyee, maɖo etefe nɛ,” egagblɔ hã be, “Afetɔ la adrɔ̃ ʋɔnu efe dukɔ
la.” 31 Enye ŋɔdzinu be ame aɖe nage ɖe Mawu gbagbe la fe asi me.
32 Miɖo ŋku ŋkeke siwo do ŋgɔ la dzi esi miexɔ kekeli la vɔ la mienɔ te sesῖe
to ʋiʋli geɖewo me mieto fukpekpe hã me kalẽtɔe. 33 ɣeaɖewoɣi la wodzua mi le
gaglã gbe eye wotia mia yome, ɣebubuɣiwo la mienɔ te kpe ɖe ame siwo nɔ xaxa
mawo ke me la ŋuti. 34 Miefa konyi kple ame siwo wode gaxɔ me eye esi woxɔ
miafe nunɔamesiwo le mia si akpasesẽtɔe la miexɔe kple dzidzɔ, elabena miawo ŋutɔ
mienyae be nunɔamesi siwo nyo saã wu eye womenyunyɔna o la le mia si.
35 Eya ta dzi megaɖe le mia fo o elabena miafe dzidefo ahe fetu geɖe vɛ na
mi. 36 Ele be miado vevie ale be ne miewɔ Mawu fe lɔlɔ̃nu la miaxɔ nu si fe ŋugbe
wòdo. 37 Elabena le ɣeyiɣi kpui aɖe megbe la, “Ame si gbɔna la ava ɖo matsi
megbe o. 38 Ke nye dzɔdzɔetɔ la anɔ agbe to xɔse me. Ke ne ede megbe la
20
nyemakpɔ dzidzɔ le eŋuti o.” 39 Ke míawo ya míele abe ame siwo de megbe eye
wotsrɔ̃ la ene o, ke boŋ míenye ame siwo xɔe se eye míekpɔ ɖeɖe.
To xɔse me
11 Azɔ la xɔse nye kaka ɖe nu siwo míekpɔ mɔ na la dzi kple dziɖoɖo ɖe nu
siwo míekpɔ o la ŋu. 2 To xɔse mee ame siwo do ŋgɔ la kpɔ ɖaseɖiɖi nyui le Mawu
gbɔ le.
3 To xɔse me míese egɔme be Mawu ɖe gbe eye xexeame va dzɔ ale be
wòwɔ nu si wokpɔna la tso nu si wowekpɔna o la me.
4 To xɔse me Abel tsɔ vɔsasa si nyo wu Kain tɔ la na Mawu. To xɔse me
wokafui be enye ame dzɔdzɔe esi Mawu fo nu nyui tso efe vɔsa la ŋu. To xɔse me
wògale nu fom ko togbɔ be eku hã.
5 To xɔse me wokɔ Enɔk dzoe tso agbe sia me ale be meɖɔ ku kpɔ o, ale
womegakpɔe o elabena Mawu kɔe dzoe. Elabena hafi wokɔe dzoe la wogblɔ tso eŋu
be Mawu kpɔ ŋudzedze le eya amea ŋuti. 6 Xɔse manɔmee la ame aɖeke mate ŋu
adze Mawu ŋu o, elabena ame si va Mawu gbɔ la ele be wòaxɔe se be Mawu li eye
wòɖoa etefe na ame siwo dinɛ vevie.
7 To xɔse me esi woxlɔ̃ nu Noa tso nu siwo mekpɔ dzɔ haɖe o ŋuti la etsɔ
vɔvɔ̃ kɔkɔe kpa aɖakaʋu be wòaɖe eya kple efe fomea. To efe xɔse me wòbu fɔ
xexeame eye wòzu dzɔdzɔenyenye si vana to xɔse me la fe domenyila.
8 To xɔse me esi woyɔ Abraham be wòayi tefe si wòava xɔ wòazu efe
domenyinu la, eɖo to eye wòyi, togbɔ be menya afi si yim wònɔ o hã. 9 To xɔse me
ewɔ nɔfe ɖe ŋugbedodonyigba la dzi eye wònɔ afi ma abe amedzro si le dzronyigba
21
dzi la ene, elabena enɔ avɔgbadɔwo me. Nenema kee nye Isak kple Yakɔb ame siwo
hã nye ŋugbedodo ma ke fe domenyilawo kplii. 10 Elabena Abraham nɔ mɔ kpɔm na
du si Mawu ŋutɔ nye egɔmeɖola, aɖaŋuwɔla kple etula.
11 To xɔse me esi Abraham tsi xɔ fe geɖe hã la, ete ŋu dzi Vi. Nenema Kee
nye srɔ̃a, Sara, hã, ame si tsi ko tsã. To xɔse me Abraham zu fofo elabena Mawu
ame si do ŋugbe nɛ la, bui nutefewɔlae. 12 Ale to ame ɖeka sia dzi, ame si ŋu míate
ŋu agblɔ le be megale ŋutsu me o la, dzidzime geɖe siwo sɔ gbɔ abe ɣletiviwo le
dziŋgɔlῖ ŋu kple futake ene la va dzɔ.
13 Ame siawo katã va ku esime wogalé xɔse me ɖe asi ko. Womexɔ nu siwo
fe ŋugbe wodo na wo la o, ɖe ko wokpɔ wo, do dzaa na wo le adzɔge eye woʋu eme
be amedzrowo kple mɔzɔlawo yewonye le anyigba dzi le afi. 14 Ame siwo gblɔ nya
siawo tɔgbi la, ɖee fia be wole woawo ŋutɔ fe dedu dim. 15 Nenye be du si me
wotso la ŋuti bum wonɔ la, anye ne mɔnukpɔkpɔ anɔ wo si be woatrɔ ayi. 16 Le
esia tefe la wole du si nyo wu esi nye dzifotɔ la dim. Eya ta menye ŋukpe na Mawu
be woayɔe be wofe Mawu o, elabena edzra du nyui aɖe ɖo ɖi na wo.
17 To xɔse me esi Mawu do Abraham kpɔ la, etsɔ via Isak be yeasa vɔe, eya
ame si xɔ ŋugbedodoawo la, nɔ klalo be yeatsɔ viaŋutsuvi ɖeka hɔ̃ la asa vɔe, 18
togbɔ be Mawu gblɔ nɛ be, “To Isak dzi la dzidzimevi siwo katã fe ŋugbe wodo na
wò la ava dzɔ” hã. 19 Abraham dze sii be Mawu ate ŋu afɔ ame kukuwo ɖe tsitre
eye woate ŋu agblɔe ko be exɔ Isak tso ku me.
20 To xɔse me Isak yra Yakɔb kple Esau, ku ɖe nu si woava nye le etsɔ me
ŋuti.
22
21 To xɔse me Yakɔb yra Yosef viŋutsuwo le esime efe kuɣi ɖo eye wòziɔ ɖe
efe atitɔɖeŋu ŋuti hesubɔ Mawu.
22 To xɔse me esime Yosef fe kuɣi ɖo la, efo nu tso Israelviwo fe gododo le
Egipte ŋuti eye wògblɔ ɖoɖo tso efe fuwo ŋuti na wo.
23 To xɔse me Mose dzilawo ɣlae ɣleti etɔ̃ sɔŋ le edzidzi vɔ megbe elabena
wokpɔe dze sii be menye vidzῖ dzodzro aɖe koe wònye o eya ta womevɔ̃ na fia la fe
se dzi dada o.
24 To xɔse me esi Mose va tsi la, egbe be womayɔ ye be Farao vinyɔnu fe
viŋutsu o 25 ke boŋ elɔ̃ be yeakpe fu kple Mawu fe amewo wu be yease nu vɔ̃ fe
vivi hena ɣeyiɣi kpui aɖe ko. 26 Ebu vlododo le “Mesia” la ta nu xɔasi wu kesinɔnu
siwo katã nɔ Egipte elabena enɔ mɔ kpɔm na efe fetu gã si nɔ ŋgɔgbe. 27 To xɔse
me Mose dzo le Egipte eye mevɔ̃ na fia la fe dziku o, ke boŋ edo vevi nu elabena
ekpɔ eya, ame si womekpɔna kple ŋku o. 28 To xɔse me Mose ɖo Ŋutitotoŋkekenyui
kple ʋehehlẽ la anyi ale be nugblẽla si wu ŋgɔgbeviwo la maka asi Israelviwo fe
ŋgɔgbeviwo ŋu o.
29 To xɔse me Israelviwo tso Ƒu Dzῖ la abe anyigba fufui dzie wozɔ ene,
gake esi Egiptetɔwo hã dze agbagba be yewoawɔ nenema la, wo katã tsi Ƒu Dzῖ la
me.
30 To xɔse me Yeriko fe gliwo mu esi Israelviwo fo xlãe ŋkeke adre.
31 To xɔse me gbolo Rahab, esi wòxɔ ŋkutsalawo ta la, womewui kpe ɖe
tosẽlawo ŋuti o.
32 ɖe wògahiã be mayi edzia? ɣeyiɣi mele asinye be mafo nu le Gideon,
Barak, Samson, Yefta, David, Samuel kple nyagblɔɖila bubuwo ŋuti o, 33 ame siwo
23
to xɔse me xɔ fiaɖufewo, ɖu dzi le dzɔdzɔenyenye me eye wofe asi su nu si fe ŋugbe
wodo la dzi. Ame siawo de ga nu na dzatawo, 34 tsi dzofeaɖewo nu eye wosi le yi
nu, ame siwo fe gbɔdzɔgbɔdzɔ trɔ zu ŋusẽ, wozu kalẽtɔwo le aʋa me eye woɖu
dzronyigbadziʋakɔwo dzi. 35 Wogbɔ agbe nyɔnu siwo fe lɔlɔ̃tɔwo ku eye wotsɔ wo
na wo agbagbe. Wowɔ funyafunya ame bubuwo eye wogbe be womegana ablɔɖe
yewo o ale be tsitretsitsi si nyo wu la nasu yewo si. 36 Woɖu fewu le ame aɖewo ŋu,
wofo ɖewo kple atam ke wode ga bubuwo eye wode wo gaxɔ me. 37 Wofu kpe wo,
wodze wo kple laxalaxa ɖe eve eye wowu wo kple yi. Wonɔ yiyim le alẽgbalẽwuwo
kple gbɔ̃gbalẽwuwo me le ahedada gã aɖe me. Woti wo yome eye wosẽ ŋuta le wo
ŋu, 38 womeɖi naneke le xexe sia me o. Wonɔ tsaglãla tsam le gbedzi, towo dzi,
agadowo me kple agakpetowo me le anyigba dzi.
39 Woɖi ɖase nyui le ame siawo katã ŋuti le wofe xɔse ta, ke hã la wo
dometɔ aɖeke mexɔ nu si fe ŋugbe wodo la o. 40 Mawu wɔ ɖoɖo si nyo wu la ɖe
mía ŋuti, ale be ne wowɔ ɖeka kpli mí la hafi ko woade blibo.
Mawu hea viawo
12 Eya ta esi ɖaseɖilawo fe ha gã aɖe fo xlã mí ta la, mina míaɖe mɔxenu ɖe sia
ɖe kple nu vɔ̃ si bla mí sesῖe la ɖa eye mina míake duɖime si woɖo ɖi na mí la kple
vevidodo. 2 Mina míakpɔ Yesu dzi, ame si nye míafe xɔse fe gɔmeɖola kple nuwula,
ame si le dzidzɔ si le ŋgɔ nɛ ta la, to atitsoga fe fu la me eye mebui ŋukpee o. Ale
wòyi ɖanɔ Mawu fe fiazikpui la fe nuɖusime. 3 Mibu fukpekpe gã si me wòto le nu
vɔ̃ wɔlawo sime ŋu ale be miagagbɔdzɔ eye dzi naɖe le mia fo o.
24
4 Le miafe ʋiʋli le nu vɔ̃ sime la, mieʋli va se ɖe esime miafe ʋu kɔ ɖi haɖe
o. 5 Ke mieŋlɔ dzidefonya si yɔ mi be viŋutsuwo la be. Nya lae nye be,
“Vinyeŋutsu, mègado vlo Afetɔ la fe amehehe eye dzi megaɖe le fowò ne eka mo na
wò o, 6 elabena Afetɔ la ɖɔa ame siwo wòlɔ̃ la ɖo eye wòhea to na ame sia ame si
wòxɔ abe viaŋutsu ene.”
7 Mito fukpekpe me abe miafe hehe fe akpa aɖe ene elabena Mawu le mia
hem abe viaŋutsuwo ene elabena viŋutsu kae li ame si fofoa mehea to na o? 8 Ame
sia ame toa hehe me eya ta ne miawo mieto hehe me o la, ekema mienye viŋutsuvi
vavãwo o, ke boŋ mienye ahasiviwo. 9 Gawu la, anyigbadzifofowo le mía si, ame
siwo naa hehe mí eye míetsɔ bubu naa wo ɖe eta. Geɖe wu la, ele be míabɔbɔ mía
ɖokui ɖe mía Fofo, gbɔgbɔmetɔ, te be míanɔ agbe! 10 Míafe anyigbadzifofowo hea
to na mí hena ɣeyiɣi kpui aɖe abe ale si wònyo na woe ene gake Mawu ya hea to na
mí hena míafe nyonyo be míakpɔ gome le efe kɔkɔenyenye me. 11 Tohehe aɖeke
meli si vivia ame nu o, ke boŋ evena, ke hã la, emegbe la, etsea dzɔdzɔenyenye kple
ŋutifafa fe kuwo na ame siwo to tohehe la te.
12 Eya ta mido ŋusẽ miafe abɔ siwo gbɔdzɔ kple miafe klo beliwo. 13 Mita
mɔ dzɔdzɔewo na miafe afɔwo ale be atatututɔ matsi mɔ ta o, ke boŋ wòakpɔ dɔyɔyɔ.
Nuxɔxlɔ̃ ɖe nugbegbe le Mawu gbɔ ŋuti
14 Midze agbagba ɖe sia ɖe be mianɔ anyi kple amewo katã le ŋutifafa me eye
mianɔ kɔkɔe, elabena kɔkɔenyenyemanɔmee la ame aɖeke mate ŋu akpɔ Afetɔ la o.
15 Mikpɔ egbɔ be, Mawu fe amenuveve metsi ame aɖeke ŋu o eye mi kpɔ nyuie be
gbe vɔ̃ aɖeke meto ke ɖe mia dome esi ava zu aɖi vɔ̃ɖi anɔ fu ɖem na ame geɖewo
25
ahafo ɖi wo o. 16 Mikpɔ nyuie be ame aɖeke mezu ahῖawɔla alo anye mawumavɔ̃la
abe Esau ene ame si tsɔ efe ŋgɔgbevinyenye kple eŋu domenyinuwo dzra ɖe nuɖuɖu
zi ɖeka ko ta la ene o. 17 Abe ale si mienya nyuie ene la, esi wòva be yeanyi yayra
sia fe dome emegbe la, wogbe enana. Mɔ aɖeke meli si dzi wòato be woatrɔ nu sia
o, togbɔ be edi yayra sia kple aɖatsi hã.
18 Menye to si ŋuti woate ŋu aka asii, to si le bibim kple dzo la gbɔe mieva
o; mieva viviti, afudodo kple ahom gbɔ o. 19 Menye kpẽɖiɖi, gbe si le nu fom ale be
ame siwo see la ɖe kuku nɛ be megafo nu na yewo azɔ o la gbɔe mieva o; 20
elabena womate ŋu awɔ ɖe gbe si woɖe na wo be, “Ne lã aɖe gɔ̃ hã ka asi to la ŋu
la, ele be woafu kpee woaku” la dzi o. 21 Nukpɔkpɔ la dzi ŋɔ ale gbegbe be Mose
gblɔ be, “Mele dzodzom nyanyanya kple vɔvɔ.”
22 Ke mieva Zion to la gbɔ, dzifo Yerusalem, si nye Mawu gbagbe la fe du la
gbɔe mieva. Mieva mawudɔla akpe akpe siwo fo fu le dzidzɔ kpɔm la fe asaɖa me.
23 Mieva ŋgɔgbevi la fe hame, ame si fe ŋkɔwo woŋlɔ ɖe dzifo. Mieva Mawu, ame
si nye amegbetɔwo katã fe ʋɔnudrɔ̃la la gbɔ. Mieva ame dzɔdzɔe siwo wowɔ blibo la
fe gbɔgbɔwo gbɔ, 24 mieva Yesu, nubabla yeye la fe avulé la la gbɔ kple ʋuhehlẽ si
fo nu nyie wu Abel fe ʋu la gbɔ.
25 Mikpɔ nyuie be miagagbe toɖoɖo ame si le nu fom la o. Nenye be womete
ŋu si, esi wogbe toɖoɖo eya ame si xlɔ̃ nu wo le anyigba dzi la nu o la, ale ke míawo
ya miate ŋu asii ne míegbe toɖoɖo ame si le nu xlɔ̃m mí tso dzifo? 26 Le ɣemaɣi me
la, efe gbe ʋuʋu anyigba gake azɔ la edo ŋugbe be, “Magaʋuʋu menye anyigba ɖeɖe
ko o, ke boŋ dzifowo hã” 27 Nyagbe, “ake” ɖee fia be woaɖe nu si woate ŋu aʋuʋu
26
la ɖa, nu siwo nye nuwɔwɔwo ale be nu siwo womate ŋu aʋuʋu o la ɖeɖe ko natsi
anyi.
28 Eya ta esi míele mɔ kpɔm na fiaɖufe si womate ŋu aʋuʋu o la xɔxɔ la,
mina míada akpe ɖe eta eye míasubɔ Mawu le mɔ si adze la dzi le vɔvɔ̃ kple dzodzo
nyanyanya me, 29 elabena dzo si fiaa nu lae nye míafe Mawu la.
Tafonyawo kple ŋusẽdoamenyawo
13 Minɔ mia nɔewo lɔlɔ̃ dzi ɖaa abe dadaviwo ene 2 Migaŋlɔ amedzrowɔwɔ be
o; to esia wɔwɔ me ame aɖewo xɔ mawudɔlawo le manyamanya me 3 miɖo ŋku ame
siwo wode gaxɔme la dzi abe miawo hãe le gaxɔme kpli wo ene. Nenema ke miɖo
ŋku ame siwo wole fu wɔmii la dzi abe miawo hãe le fua kpem ene.
4 Ame sia ame nade bubu srɔ̃ɖeɖe ŋu eye womafo ɖi srɔ̃ɖeba o elabena
Mawu abu fɔ ahasiwɔlawo kple matrewɔlawo katã. 5 Mite mia ɖokuiwo ɖa xaa tso
galɔlɔ̃ gbɔ eye nu si le mia si la nedze mia ŋu elabena Mawu gblɔ be, “Nyemaɖe asi
le mia ŋu akpɔ o eye nyemagblẽ mi ɖi akpɔ gbeɖe o.” 6 Esia ta míegblɔ kple dzidefo
be, “Yehowae nye nye xɔnametɔ, nyemavɔ̃ o. Nu ka amegbetɔ ate ŋu awɔm?”
7 Miɖo ŋku miafe kplɔlawo dzi, ame siwo gblɔa Mawu fe nya na mi. Mibu
nu siwo do go tso wofe agbenɔnɔ me la ŋuti ne miasrɔ̃ wofe xɔse. 8 Yesu Kristo
metrɔna gbeɖe o, ale si wònɔ etsɔ si va yi, nenema kee wòle egbe eye nenema kee
wòanɔ ɖaa. 9 Migana nufiafia trama aɖeke nakplɔ miafe susuwo adzoe o. Enyo be
woatsɔ amenuveve ado ŋusẽ miafe dziwo ke menye to nuɖuɖu tɔxɛ aɖewo fe sewo
dzi wɔwɔ me o, esiwo mehea viɖe aɖeke vanɛ na ame siwo ɖunɛ la o. 10
27
Vɔsamlekpui aɖe le mia si; Osɔfo siwo subɔna le Agbadɔ me gɔ̃ hã mekpɔ mɔ aɖu
nu si tso vɔsamlekpui sia dzi o.
11 Osɔfogã la tsɔa lãwo fe ʋu yina ɖe Kɔkɔefe fe Kɔkɔefe la abe nu vɔ̃ ŋuti
vɔsa ene, gake wotɔa dzo lãawo ŋutɔ le asaɖa la godo. 12 Esia tae Yesu hã kpe fu le
du la fe agbo godo be wòakɔ efe amewo ŋu, awɔ wo kɔkɔe to eya ŋutɔ fe ʋu la me.
13 Eya ta mina míayi egbɔ azɔ le asaɖa la godo be míawo hã míaɖu ŋukpe si wòtsɔ,
14 elabena du si nɔa anyi ɖaa la, mele mía si le afii o, ke míele mɔ kpɔm na du si
lava va.
15 Eya ta mina míatsɔ kafukafuvɔsa na Mawu ɣesiaɣi to Yesu dzi, kafukafu
siwo nye kutsetse tso nuyi siwo ʋua Yesu fe ŋkɔ me la me. 16 Migaŋlɔ nyuiwɔwɔ be
o eye miama nu kple mia nɔewo elabena vɔsa siawo tɔgbie dzea Mawu ŋu.
17 Miɖo to miafe kplɔlawo eye miwɔ ɖe nu siwo wogblɔ na mi la dzi elabena
wole mia ta kpɔm abe ame siwo wòle be woana akɔnta Mawu tso wofe dɔwɔna ŋu
ene. Miɖo to wo ale be wofe dɔwɔwɔ nanye dzidzɔ na wo eye mazu agba na wo o;
elabena ne ele alea la, manye kpekpeɖeŋu aɖeke na miawo hã o. 18 Mido gbe ɖa ɖe
mía ta ɣesiaɣi. Míeka ɖe edzi be dzitsinya nyui le mía si eye míedina be míanɔ agbe
bubutɔe ɣesiaɣi le nu sia nu me. 19 Medi vevie be mafoe ɖe mia nu tɔxɛ be miado
gbe ɖa be woaɖe asi le ŋutinye na mi kpuie.
20 Ŋutifafa fe Mawu la, ame si to nubabla mavɔ fe ʋu la me kplɔ míafe Afetɔ
Yesu Kristo Alẽkplɔla gã la do goe tso ame kukuwo dome la, 21 natsɔ nu nyui sia
nu nyui akpe ɖe mia ŋuti le efe lɔlɔ̃nuwɔwɔ ta eye wòawɔ nu si dze eŋu la le mía me
to Yesu Kristo dzi, ame si ko tɔ anye ŋutikɔkɔe tso mavɔ me yi mavɔ me. Amen.
28
22 Nɔvi lɔlɔ̃awo, mele efom ɖe mia nu be mialé to ɖe nye dzidefonamenyawo
ŋu elabena agbalẽ kpui aɖe koe wònye meŋlɔ na mi.
23 Medi be mana mianya be woɖe asi le mía nɔvi Timoteo ŋu. Ne eva ɖo afi
sia kaba la, nye kplii míava kpɔ mi ɖa.
24 Mido gbe na miafe kplɔlawo katã kple Mawu fe ameawo katã. Nɔvi siwo
tso Italia hã do gbe na mi.
25 Amenuveve nanɔ anyi kple mi katã.


text:
Jacques
YAKOBO ƑE AGBALẼ
Kpɔkplɔyiɖeme:
Ame si ŋlɔ Yakobo fe Agbalẽe nye Yakobo si amewo gblɔ be
enye Yesu nɔvi eye wòganye tatɔ gbãtɔ na Yerusalem Hamea.
Eŋlɔ agbalẽ sia na Yudatɔ siwo nye kristotɔ siwo kaka ɖe tefe
vovovowo. Efo nu tso nu siwo wòle be kristotɔwo nawɔ la ŋuti.
Ke nu si dzi wòte gbe ɖo vevie wue nye, ele be dɔwɔwɔ nakpe
ɖe xɔse ŋu hafi kristotɔ fe xɔse nade blibo.
Emenyawo 1. Agbenɔnɔ abe kristotɔ ene, 1:1-27
2. Nufiamewo kple nyaheɖeameŋuwo, 2:1-4:17
3. Nufiamewo dziyiyi, 5:1-20
1 Agbalẽ sia tso Yakobo, Mawu kple Afetɔ Yesu Kristo fe dɔla, gbɔ na Yudatɔ
kristotɔ siwo kaka ɖe xexeame godoo. Mele gbe dom na mi katã.
2 Nɔvi lɔlɔ̃awo, ne dodokpɔ fomevi geɖewo tu mi la mibui dzidzɔ sɔŋ, 3
elabena mienyae bena miafe xɔse fe dodokpɔ hea dzidodo vanɛ. 4 Ele be dzidodo
nawu efe dɔ nu ale be miatsi azu blibo eye naneke mahiã mi o.
5 Ne ame aɖe hiã nunya la nebia Mawu ame si naa ame sia ame faa kple
dɔmekɔkɔ eye Mawu anae fɔbubumanɔmee. 6 Gake ne ebia la ele nɛ be wòaxɔe
ase ɖikekemanɔmee elabena ame si kea ɖi la le abe futsotsoe si ya fona yina gbɔna la
ene. 7 Ame ma megasusu be yeaxɔ naneke tso Afetɔ la gbɔ o. 8 Elabena enye dzime
2
eve susula eye meli ke le nu siwo katã wowɔna la me o. 9 Nɔvi si mele nɔfe kɔkɔ
aɖeke o la nefo adegbe be wodo ye ɖe dzi. 10 Ke ame si si kesinɔnuwo le la nefo
adegbe be yemenye naneke o elabena enu ava yi abe sefofo le gbedzi ene. 11
Elabena ɣe dzena eye ɣe la fe ŋusẽ naa gbe yrɔna eye efe sefofo duduna, ale wòbua
efe anidzedze. Nenema ke kesinɔtɔ hã nu ava yi esime wòɖo efe agbe fe vivife.
12 Woayra ame si doa dzi le tetekpɔ me elabena ne enɔ te va se ɖe nuwuwu
la axɔ agbefiakuku esi fe ŋugbe Mawu do na ame siwo lɔ̃nɛ.
13 Ne wote ame aɖe kpɔ la megagblɔ be, “Mawu le teyem kpɔ o.” Elabena
womate ŋu atsɔ nu vɔ̃ɖi ate Mawu kpɔ alo eya ŋutɔ hã nate ame aɖeke akpɔ o. 14 Ke
boŋ ame sia ame fe didi vɔ̃woe tenɛ kpɔna eye woblea enu hehenɛ dzonae. 15
Emegbe la didi vɔ̃ la fɔa fu hedzia nu vɔ̃ eye ne nu vɔ̃ tsi nyuie la edzia ku.
Nu nyuiwo katã tsoa Mawu gbɔ
16 Nɔvi lɔlɔ̃awo, migana woable mi o. 17 Nunana nyui kple nunana deblibo ɖe
sia ɖe dzifoe wòtsona, tso dzifokekeli fe Fofo la gbɔ, ame si metrɔna abe ale si
vɔvɔlῖ trɔnae ene o. 18 Enye efe lɔlɔ̃nu be wòadzi mí to nyatefe fe nya la me ale be
míanye efe nuwɔwɔwo katã fe kutsetse gbãtɔ.
Nya la sese kple edziwɔwɔ
19 Nɔvinye lɔlɔ̃awo, milé ŋku ɖe nu sia ŋu be: ame sia ame naɖe abla le nusese me,
nanɔ blewu le nufofo kple dzikudodo me, 20 elabena ame fe dziku mehea
dzɔdzɔenyenye fe agbenɔnɔ si Mawu di la vanɛ o. 21 Eya ta miɖe ŋutilãmeɖifofowo
3
katã ɖi kple nu vɔ̃ɖi wɔwɔ si bɔ ɖe mia dome la ɖi, eye miatsɔ ɖokuibɔbɔ axɔ nya si
wodo ɖe mia me esi si ŋusẽ le be wòaɖe miafe luʋɔwo.
22 Miganye nya la selawo ko ahanɔ mia ɖokuiwo blem o, ke boŋ miwɔ ɖe nu
si nya la gblɔ dzi. 23 Elabena ame aɖe si se nya la eye mewɔ ɖe edzi o ɖi ame aɖe si
kpɔ efe mo le ahuhɔ̃e me. 24 Ke esi wodzo le ahuhɔ̃ea gbɔ la megaɖo ŋku ale si efe
dzedzeme le la dzi o. 25 Ke ame si dzroa Mawu fe se si de blibo, si naa ablɔɖe ame
la me tsitotsito ɣesiaɣi eye meŋlɔa nu si wòsrɔ̃ la be o ke boŋ wòwɔa edzi la
woayrae le nu si wòwɔna la me.
Xɔse kple dɔwɔwɔ
26 Ne ame aɖe gblɔ be yenye xɔsetɔ ke mede ga efe aɖe o la le eɖokui blem eye efe
xɔse la hã nye dzodzro. 27 Xɔse si mía Mawu Fofo la xɔna abe esi le dzadzɛ eye
kpɔtsɔtsɔ mele eŋu o lae nye esi be: woakpɔ tsyɔ̃eviwo kple ahosiwo dzi le wofe
xaxa me, eye be amea mafo ɖi eɖokui kple xexemenuwo o.
2 Nɔvinye lɔlɔ̃awo, abe ame si xɔ míafe ŋutikɔkɔe fe Afetɔ, Yesu Kristo, dzi se
ene la, migakpɔ ame ŋkume o. 2 Mítsɔe be ame aɖe va míafe sɔleme eye wòdo
sikasigɛ nyuitɔ heta avɔ xɔasi eye ame dahe si do awu vuvu hã ge ɖe sɔlemexɔa me.
3 Ne mietsɔ bubu tɔxɛ na ame si do awu xɔasi la hegblɔ nɛ be, “Va nɔ tefe nyui
sia,” gake miegblɔ na ame dahe la be “Wò ya nɔ tsitre ɖe afi ma” alo “Bɔbɔ nɔ
anyigba le nye afɔnu,” la 4 ɖe miede vovo ameawo me le mia dome eye mieva zu
ʋɔnudrɔ̃la siwo me susu vɔ̃ɖiwo le o mahã?
4
5 Nɔvinye lɔlɔ̃tɔwo, miɖo tom: ɖe Mawu metia ame siwo xexemetɔwo buna
be wonye ame dahewo la be woanye kesinɔtɔwo le xɔse me eye be woanyi fiaɖufe si
ŋugbe wòdo na ame siwo lɔ̃nɛ la fe dome o mahã? 6 Ke miawo la miedzu ame
dahewo. ɖe menye kesinɔtɔwoe le miabam oa? 7 ɖe menye woawoe le ɖi fom ame
si ŋu bubuŋkɔ le, ame si tɔ mienye la oa?
8 Ne mielé fiasedede si le mawunya me esi gblɔ be, “Lɔ̃ hawòvi abe wò
ŋutɔ ɖokuiwò ene,” ɖe asi la miele nu dzɔdzɔetɔ wɔm. 9 Ke ne miele ame ŋkume
kpɔm la miewɔ nu vɔ̃ eye se la bu fɔ mi be mienye sedzidalawo.
Ameŋkumekpɔkpɔ meganɔ mia dome o
10 Ame si wɔa Mawu fe sewo katã dzi, gake wòda le ɖeka pɛ dzi la, eda le wo katã
dzi. 11 Elabena ame si de se be, “Mègawɔ ahasi o” la eya kee de se be, “Mègawu
ame o.” Eya ta ne mèwɔ ahasi o, gake nèwu ame la, ènye sedzidala. 12 Miafe nufo
kple agbenɔnɔ naɖee fia be wole ʋɔnu drɔ̃ ge mi kple se si naa ablɔɖe. 13 Elabena
ʋɔnudɔdrɔ̃ si me nublanuikpɔkpɔ mele o la woatsɔ na ame si mekpɔa nublanui o.
Nublanuikpɔkpɔ ɖua ʋɔnudɔdrɔ̃ dzi.
14 Nɔvinye lɔlɔ̃awo, viɖe ka wòanye ne ame aɖe gblɔ bena xɔse le ye si evɔ
la dɔwɔwɔ mekpe ɖe eŋu o? ɖe xɔse sia tɔgbi ate ŋu aɖeea? 15 Mítsɔe be nɔviŋutsu
alo nɔvinyɔnu aɖe li esi si avɔ kple gbe sia gbe fe nuɖuɖu mele o. 16 Ne mia dometɔ
aɖe agblɔ nɛ be, “Heyi, medi dzɔgbenyui na wò, de dzo lãme eye naɖi fo nyuie,”
evɔ mehewɔ naneke le efe ŋutilãmehiahiãwo ŋuti o la, viɖe kae wonye? 17 Nenema
kee, nye xɔse ŋutɔ hã. Ne dɔwɔwɔ mekpe ɖe eŋu o la enye nu kuku. 18 Ke ame aɖe
5
agblɔ dzidefotɔe be, “Wò la xɔse le asiwò ke nye la dɔwɔwɔwo le asinye.” Fia wò
xɔse si ŋu dɔwɔwɔwo mekpe ɖo o lam eye nye hã maɖe nye xɔse afia wò to dɔ siwo
mewɔna la me. 19 Èxɔe se be Mawu ɖeka koe li, enyo gake gbɔgbɔ vɔ̃wo hã xɔe se
nenema eye wodzona nyanyanya kple vɔvɔ̃. 20 Wò bometsila, ɖe nèle kakaɖedzi dim
hafi anya be xɔse, dɔwɔwɔmanɔmee nye xɔse kuku oa? 21 ɖe womebu mía tɔgbui,
Abraham, be enye dzɔdzɔetɔ le nu si wòwɔ esi wòtsɔ via Isak be yeasa vɔe na Mawu
oa? 22 Edze faã be efe xɔse kple dɔwɔwɔwo sɔ ɖekae ale be efe xɔse de blibo to nu
si wòwɔ la me. 23 Esia wɔ ɖe mawunya si gblɔ be, “Abraham xɔ Mawu dzi se eye
wòto esia me zu ame dzɔdzɔe” la dzi eya ta woyɔe be Mawu xɔlɔ̃. 24 Edze fãa be
menye ame fe xɔse ɖeɖe koe wotsɔna tsoa afia o ke boŋ dɔ siwo wòwɔ hã kpena ɖe
eŋu.
25 Nenema ke ɖe womebu Rahab gbolo la gɔ̃ hã be enye dzɔdzɔetɔ le nu si
wòwɔ esi wòɣla ŋkutsala siwo dze egbɔ eye wòna woto mɔ bubu dzo oa? 26 Ale si
ŋutilã, gbɔgbɔmanɔmee nye nu kuku la nenema ke xɔse, dɔwɔwɔmanɔmee hã nye nu
kuku.
3 Nɔvinye lɔlɔ̃awo, mia dometɔ geɖewo megabu wo ɖokuiwo nufialawoe o,
elabena mienyae be mí ame siwo nye nufialawo la woadrɔ̃ ʋɔnu mí vevie wu ame
bubuwo. 2 Elabena mía dometɔ ɖe sia ɖe daa vo le mɔ geɖewo nu. Ne ame aɖe
medaa vo le nufofo me o la eyae nye ame si de blibo ale wòtea ŋu dea ga efe ŋutilã
blibo la. 3 Numega sue si míedea sɔwo fe nume la, eyae nana be woɖoa to mí eye
míetea ŋu trɔa lã bliboa ɖe afi sia afi. 4 Mítsɔ tɔdziʋu gãwo abe kpɔɖeŋu ene. Togbɔ
6
be wololo gã eye ya sesẽwoe hea wo hã la, kuɖɔ sue aɖe si le ʋua gɔme lae kuɖɔɖola
la zãna tsɔna trɔa tɔdziʋu gã la fe mo ɖe afi sia afi si wòdi be tɔdziʋu gã la nayi. 5
Nenema ke ame fe aɖe nye ŋutinu sue aɖe ko gake etea ŋu foa adegbe gã. Mikpɔ ale
si dzoxi sue aɖe tea ŋu tɔa dzo ave gãwoe la ɖa. 6 Aɖe ŋutɔ hã nye dzo; enye
xexeme vɔ̃ɖi le ŋutinuwo dome. Egblẽa ameti blibo la dome. Etɔa dzo amea fe
agbemɔzɔzɔ blibo la eye mlɔeba la wotɔa dzo eya ŋutɔ hã le dzo mavɔ ʋe me. 7
Amegbetɔ ate ŋu amla lã ɖe sia ɖe fomevi, xeviwo, nutatawo kple tɔmelãwo siaa, 8
gake ame aɖeke mate nu amla ame fe aɖe o. Enye aɖi vɔ̃ɖi si dzi womate ŋu aɖu o. 9
Mietsɔa míafe aɖe kafua míafe Afetɔ kple Mawu eye míegatsɔa aɖe ma ke foa fi dea
amegbetɔ si wowɔ ɖe Mawu fe nɔnɔme me. 10 Kafukafu kple fifode dona tsoa
ame fe nu ɖeka ma ke me. Ke, nɔvinyewo, le nyatefe me la, mele be wòanɔ alea o.
11 ɖe vudo ɖeka ma ate ŋu adzi tsi vivi kple dzetsia? 12 Nɔvinyewo, ɖe gboti ate ŋu
atse amikutsetsewo, alo wainka ate ŋu atse gbowoa? Gbeɖe, dzetsivudo hã mate ŋu
adzi tsi vivi o.
Nunya fomevi eve
13 Ame kae nye nunyala kple nugɔmesela le mia dome? Neɖee fia to agbe nyui nɔnɔ
kple dɔwɔwɔ siwo wowɔ le ɖokuibɔbɔ si tsoa nunya gbɔ la me. 14 Ke ne míafe dzi
yɔ fũu kple ŋuʋaʋã vɔ̃ɖi kple dokuitɔdidi la, esia meganye adegbe míanɔ fofom alo
agbe nyatefe la o. 15 “Nunya” sia tɔgbi metso dzifo o, ke boŋ etso anyigba dzi afi
eye wònye nu si tso Abosam gbɔ eye eŋuti mekɔ o. 16 Elabena afi si ŋuʋaʋã
kple ɖokuitɔdidi vivivo le lae, masɔmasɔ kple nu vloe ɖe sia ɖe wɔwɔ nɔna.
7
17 Ke nunya si tso dzifo la, gbã la, ele dzadzɛ eye wòlɔ̃a tomefafa, efana na
ame bubuwo, ebɔbɔa eɖokui, eye wòyɔ fũu kple nublanukpɔkpɔ. Kpe ɖe esiawo ŋuti
la, etsea ku nyuiwo, medea ame dzi o eye wòwɔa nu si le etefe. 18 Ŋutifafame
siwo fãa ŋutifafa la, xaa dzɔdzɔenyenye fe kutsetse.
Nu siwo hea avuwɔwɔ vanɛ
4 Nu kae hea avuwɔwɔ kple dzrewɔwɔ vaa mia dome? ɖe menye miafe
dzimedidi siwo le aʋa wɔm le mia me lae oa? 2 Miedia nu gake miekpɔnɛ o, miewua
ame, xɔa efe nuwo, gake nu si dim miele la masu mia si o. Miewɔa dzre eye
miewɔa avu hã gake nuawo mesua mia si o, elabena miebiaa Mawu o. 3 Ne miebia
la, miafe asi mesua edzi o, elabe miebia kple susu vɔ̃ɖi, miebia nu siwo miawɔ
yakayaka na mìa ɖokuiwo.
4 Mi ahasiwɔlawo! ɖe mienya be ne miedze xɔlɔ̃ kple xexeame la ekema
mielé fu Mawu oa? Ame sia ame si dze xɔlɔ xexeame la nye Mawu fe futɔ. 5 Alo ɖe
miesusu be dzodzroe mawunya gblɔ be gbɔgbɔ si wòde mía me la ʋãa ŋu veviea? 6
Ke ena amenuveve geɖe mí. Esia ta mawunya gblɔ be, “Mawu tsia tre ɖe dadalawo
ŋu ke evea ame siwo bɔbɔa wo ɖokui ɖe anyi la nu.” 7 Eya ta mibɔbɔ mia ɖokuiwo
ɖe Mawu te. Mitsi tre sesῖe ɖe Abosam ŋuti ekema asi le mia nu. 8 Mite ɖe Mawu
ŋu kpokploe eye eya hã atsɔ ɖe mia gbɔ. Mi nu vɔ̃ wɔlawo miklɔ miafe asiwo, eye
mi ame siwo nye dzime eve susulawo la miklɔ miafe dziwo me. 9 Milé blanui, mifa
konyi eye mifa avi. Mina miafe nukoko nazu konyifafa, eye miafe dzidzɔkpɔkpɔ
nazu blanuiléle. 10 Mibɔbɔ mia ɖokui na Afetɔ la ekema ado mi ɖe dzi.
8
11 Nɔviwo, migagblẽ mia nɔewo ŋu o, ame si gblẽ nɔvia ŋu alo drɔ̃ ʋɔnui la,
tsi tsitre ɖe se la ŋu hedrɔ̃ ʋɔnui. Ne èdrɔ̃ ʋɔnu se la la, mèle edzi wɔm o ke boŋ ènɔ
ʋɔnudrɔ̃zikpui dzi hele ʋɔnu drɔ̃mii. 12 Senala kple ʋɔnudrɔ̃la ɖeka koe li, ame si tea
ŋu ɖea ame eye wotsrɔ̃a ame hã. Ke wò la, ame kae nènye be nàdrɔ̃ ʋɔnu hawòvi?
Adegbefofo le tsɔ si gbɔna ŋuti
13 Azɔ la miɖo to afii, mi ame siwo le gbɔgblɔm be, “Egbe alo etsɔ míayi du sia alo
ekemɛ me, anɔ anyi fe ɖeka, atsa asi eye míakpɔ ga.” 14 Nu ka ta? Elabena mienya
nu si ava dzɔ etsɔ si gbɔna gɔ̃ hã o. Nu kae miafe agbe nye? Miele abe afu si
dona ɣeyiɣi kpui aɖe eye wògabuna la ene. 15 Ke boŋ migblɔ bena, “Nenye Afetɔ
la fe lɔlɔ̃nu la, míanɔ agbe eye míawɔ nu sia kple ekemɛ.” 16 Ke nu si miewɔna la
nye dada kple ɖokuidodo ɖe dzi foflu. Adegbefofo siawo tɔgbi katã nye nu vɔ̃. 17
Eya ta ne ame aɖe nya nu nyuie si wòle be wòawɔ gake mewɔe o la, ewɔ nu vɔ̃.
Nuxɔxlɔ̃ kesinɔtɔ ŋutasẽlawo
5 Azɔ la mi kesinɔtɔwo, miɖo to afii, mido ɣli eye mifa avi, le fukpekpe si
gbɔna mia dzi va ge la ta. 2 Miafe kesinɔnuwo nyunyɔ eye agbagblaʋui ɖu miafe avɔ
nyuiwo keŋkeŋ. 3 Miafe sika kple klosalowo lé ɣebia eye wofe ɣebialéle sia
nye ɖaseɖiɖi si tsi tre ɖe mia ŋu hele miafe ŋutilã ɖum abe dzo ene. Mieha
kesinɔnuwo dzra ɖo fũu le ŋkeke mamlɛawo me. 4 Mikpɔ ɖa, dɔwɔla siwo ŋlɔ miafe
agblewo me eye miegbe fexexe na wo la, le avi fam ɖe mia ŋuti. Nenema ke ame
siwo xa nu na mi le agble me la fe ɣlidodo va ɖo tome na Afetɔ Ŋusẽkatãtɔ la. 5
9
Mienɔ xexeamae le agbeɖuɖu blibo me eye mietsɔ mia ɖokuiwo de vivisese geɖe
me. Mienyi mia ɖokuiwo heda ami le wuwuŋkeke la lalam. 6 Miebu fɔ amewo eye
miewu ame maɖifɔ siwo metsi tre ɖe mia ŋu o.
Dzidodo le fukpekpe me
7 Eya ta, nɔvinyewo, migbɔ dzi ɖi blewu va se ɖe Afetɔ la fa vava. Mienya ale si
agbledela lalana na efe agblemenukuwo be woatse ku, eye wògbɔa dzi ɖi na
adametsi kple kelemetsi. 8 Alea ke wòle be miawo hã miagbɔ dzi ɖii eye mianɔ
tsitre sesῖe elabe Afetɔ la fe vava ɖo vɔ. 9 Nɔviwo, migalῖ liʋiliʋῖ le mia nɔewo ŋu o,
ne menye nenema o la woadrɔ̃ ʋɔnu mi. ʋɔnudrɔ̃la la fe afɔ le ʋɔtru la nu.
10 Nɔviwo, mina Nyagblɔɖila siwo gblɔ Mawu fe nya na amewo le Afetɔ la
fe ŋkɔ me la nanye kpɔɖeŋu na mi le fukpekpewo me. 11 Abe ale si wòle nyanya me
na mi ene la, míebua ame siwo do dzi le xaxawo me la be wonye yayramewo. Miese
Hiob fe dzidodo le fukpekpe me fe nyawo, eye mienya ale si Afetɔ la wɔ nɛ le
nuwuwu. Afetɔ la nye dɔmenyotɔ kple nublanuikpɔla gã aɖe. 12 Gawu la,
nɔvinyewo, migata nu o, eɖanye kple anyigba loo dzifo alo nu bubu aɖeke o. Miafe
ẽ nanye ẽ eye miafe o nanye o, nemenye nenema o la miadze na ʋɔnudɔdrɔ̃.
Xɔse fe gbedododa
13 Mia dometɔ aɖe le fu kpena? Nedo gbe ɖa. Mia dometɔ aɖe le dzidzɔ kpɔma?
Nedzi kafukafuhawo. 14 Ame aɖe le dɔ lém le mia domea? Neyɔ hanunɔlawo ne
woado gbe ɖa ɖe eta eye woasi ami nɛ le Afetɔ la fe ŋkɔ me. 15 Eye gbe si wodo ɖa
10
le xɔse me la ana be amea fe lãme nasẽ, eye Afetɔ la afɔe ɖe tsitre. Ne ewɔ nu vɔ̃ hã
la, woatsɔe akee. 16 Eya ta miʋu miafe nu vɔ̃wo me na mia nɔewo eye miado
gbe ɖa ɖe mia nɔewo ta be miafe lãme nasẽ. Ame dzɔdzɔe fe gbedodoɖa nu sẽna eye
wòwɔa dɔ. 17 Eliya nye amegbetɔ abe míawo ke ene. Edo gbe ɖa vevie be tsi
nagadza o, eye tsi medza o fe etɔ̃ kple afã sɔŋ. 18 Emegbe la egado gbe ɖa, dzifo nu
ʋu eye tsi dza ale be anyigba gatse efe kutsetsewo. 19 Nɔvinye lɔlɔ̃awo, ne mia
dometɔ aɖe tra tso nyatefe la gbɔ eye ame aɖe kplɔe gbɔe la, 20 nenya esia be: ame
si na nu vɔ̃ wɔla trɔ tso efe mɔ vɔ̃ dzi la, aɖee tso ku me eye woatsɔ nu atsyɔ nu vɔ̃
gbogbɔ aɖewo dzi.


text:
SƆHƐWO BIANA BE
Nu Kae Wòle Be Manya Tso Gbɔdɔnuwɔwɔ Ðe Ame Ŋuti Ŋu?
—Akpa 1: Nu Siwo Ŋu Nànɔ Ŋudzɔ Ðo
Nu kae nye gbɔdɔnuwɔwɔ ɖe ame ŋu?
Togbɔ be nu si setɔwo yɔna be “gbɔdɔnuwɔwɔ ɖe ame ŋu” toa vovo tso dukɔ me yi dukɔ me hã la, nya la ate ŋu afia be woto mɔ aɖe dzi de asi amea ŋu evɔ amea melɔ̃ hafi o, eye ɣeaɖewoɣi hã elɔa ameléle sesẽe adɔ egbɔ alo avudodo nɛ ɖe eme. Etea ŋu nyea gbɔdɔnuwo wɔwɔ ɖe ɖeviwo alo sɔhɛwo ŋu, fometɔ kpamkpam gbɔ dɔdɔ, ameléle sesẽe agblẽe, kple “kpekpeɖeŋunalawo” abe ɖɔktawo, nufialawo kple subɔsubɔhakplɔlawo fe ayemɔ dzi toto adɔ ame gbɔ hã ene. Wodoa ŋɔdzi na ame siwo ŋuti wowɔ nu sia ɖo la dometɔ aɖewo (eɖanye gbegblẽnyae wogblɔ ɖe wo ŋu alo ɖe wodɔ wo gbɔ sesẽe o) be yewoawɔ nu vevi wo ne woke atse gblɔe na ame aɖe.
Numekuku aɖe ɖee fia be fe sia fe la, ame akpe alafa eve blaatɔ̃ kloe gblɔna be wowɔ gbɔdɔnuwo ɖe yewo ŋu le United States (États-Unis) ɖeɖe dzaa. Eye ame siawo fe afã kloe nye ame siwo xɔ tso fe 12 va ɖo 18.
Nu si wòle be nànya
Biblia meda asi ɖe gbɔdɔnuwo wɔwɔ ɖe ame ŋu dzi o. Biblia fo nu tso ŋutsuwo fe ha aɖe si gbɔdɔdɔ xɔ susu me na ale gbegbe la ŋu. Ŋutsu mawo nɔ du si woyɔna be Sodom la me anɔ fe 4,000 aɖewoe nye esi va yi. Esi wokpɔ ŋutsu eve aɖewo ɖi tsa va wofe dua me la, wodze agbagba be yewoalé wo adɔ wo gbɔ, eye nudzɔdzɔ ma ɖe nu si tae Yehowa tsrɔ̃ du ma ɖo la fia. (1 Mose 19:4-13) Gakpe ɖe eŋu la, wode se na Israel-viwo le Se si Mawu tsɔ na Mose anɔ fe 3,500 aɖewoe nye esia la me be woatsri fometɔ kpamkpam gbɔ dɔdɔ, esia lɔ gbɔdɔnuwo wɔwɔ ɖe ame fe fometɔwo ŋu hã ɖe eme.
—3 Mose 18:6.
Ame nyanyɛwoe wɔ gbɔdɔnuwo ɖe ame akpa gãtɔ ŋu. “Ame siwo gbɔ wodɔ sesẽe la dometɔ eve le etɔ̃ me fe ame nyanyɛwoe wɔ nua ɖe wo ŋu. Menye ame manyamanya aɖewoe va dze wo dzi le vo me o.”
—Talking Sex With Your Kids.
Wowɔa gbɔdɔnuwo ɖe ŋutsuwo kple nyɔnuwo siaa ŋu. Le United States la, ame siwo ŋu wowɔ gbɔdɔnuwo ɖo la dometɔ 10 le alafa me nye ŋutsuwo. Agbalẽ aɖe gblɔ be ŋutsu siwo ŋu wowɔ nu siawo ɖo la “vɔ̃na be nu si wowɔ ɖe yewo ŋu ana be yewoazu ŋutsugbɔdɔlawo alo ‘yewomeganye ŋutsu tututu o.’”
—Rape, Abuse & Incest National Network (RAINN).
Ale si gbɔdɔnuwo wɔwɔ ɖe ame ŋu va bɔ egbea la mewɔ nuku kura o. Biblia gblɔe ɖi be le “ŋkeke mamlɛawo me la,” ame geɖewo anye “ame siwo melɔ̃a ame fe nya o,” “ame wɔadãwo” kple “ame siwo meɖua wo ɖokuiwo dzi o.” (2 Timoteo 3:1-3) Nɔnɔme siawo dzena kɔtɛe le ame siwo wɔa gbɔdɔnuwo ɖe amewo ŋu la ŋu.
Menye ame siwo ŋu wowɔ gbɔdɔnuawo ɖo la fe agɔdzedzee o. Mesɔ be woawɔ gbɔdɔnuwo ɖe ame aɖeke ŋuti o. Nuwɔna fe fɔbubua katã le nua wɔlawo ɖeɖe dzi. Ke hã àte ŋu aɖe afɔ aɖewo atsɔ akpɔ ɖokuiwò ta va se ɖe afi aɖe ya teti.
Nu siwo nàte ŋu awɔ
Dzra ɖo. Dzra ɖo do ŋgɔ ɖe nu si nàwɔ ne ame aɖe di be yeawɔ gbɔdɔnu ɖe ŋuwò, eɖanye wò ŋugbetɔ alo dɔwɔhati ye gɔ̃ hã o la ŋu. Ðetugbui aɖe si ŋkɔe nye Erin ɖo aɖaŋu be ne èdi be yeadzra ɖo ɖe ale si nàwɔ anɔ te ɖe gbɔdɔnuwɔwɔ ɖe ame ŋu fomevi aɖe nu ŋu la, wò ŋutɔ wɔ ale si nɔnɔmea ate ŋu do mo ɖa la le ɖokuiwò si eye nàdzra ɖo ɖe ale si nàwɔ nui hã ŋu. Egblɔ be: “Adze bometsinya na ame aɖewo ya, gake ne ète ŋu wɔ esia la, asesẽ ŋutɔ be nu siawo nadzɔ ɖe dziwò.”
Biblia gblɔ be: “Mikpɔ nyuie be ale si miezɔna la naganye abe numanyalawo ene o, ke boŋ abe nunyalawo ene, . . . elabena ŋkekeawo nye vɔ̃.”
—Efesotɔwo 5:15, 16.
Bia ɖokuiwò be: ‘Nu kae mawɔ ne ame aɖe lé tefe aɖe nam eye wòɖe fu nam?’
Dzra ɖo ɖe ale si nàsi le nɔnɔmea nu la ŋu. Agbalẽ si nye RAINN la gaɖo aɖaŋu be “nàɖo nya nyanyɛ aɖe ɖi si anɔ nyanya na xɔwòwo kple wò fometɔwo ale be ne èɖo xaxa me eye nègblɔe ko la woanya evɔ ame si le gbɔwò ya mase naneke gɔme o. Esia ate ŋu ana be xɔ̃wòwo alo wò fometɔwo nava kplɔ wò dzoe.” Gake àte ŋu afo asa na dzigbagbã geɖe ne èfo asa na tefe siwo nàte ŋu aɖo nɔnɔme sia me le.
Biblia gblɔ be: “Aɖaŋudzela kpɔa afɔku gbɔna eye wòɣlaa eɖokui, ke ame makpɔnutefe yina ɖadea ta eme, eye wòkpɔa emetsonua.”
—Lododowo 22:3.
Bia ɖokuiwò be: ‘Ðoɖo kae mewɔ ale be ne meɖo nɔnɔme sia me la, mate ŋu asi le enu?’
Ðo seɖofewo eye nàlé wo me ɖe asi. Le kpɔɖeŋu me, ne wò kple ame aɖe miele ɖoɖo wɔm ɖe srɔ̃ɖeɖe ŋu la, wò kple wò ŋugbetɔa miɖo dze tso nu siwo miate ŋu awɔ ɖe mia nɔewo ŋu kple esiwo masɔ be miawɔ o la ŋu. Ne amea ya be ema mehiã kura o la, ke ehiã be nàdi ame bubu, ame si ade bubu wò dzidzenu siwo nu nènɔa agbe ɖo la ŋu.
Biblia gblɔ be: “Lɔlɔ̃ . . . mewɔa nu si medze o, media eya ŋutɔ tɔ o.”
—1 Korintotɔwo 13:4, 5.
Bia ɖokuiwò be: ‘Dzidzenu kawo nue menɔa agbe ɖo? Nuwɔna kawoe mabu be womesɔ o?’
Srɔ̃ Nu Geɖe Wu
SƆHƐWO BIANA BE
Nu Kae Wòle Be Manya Tso Gbɔdɔnuwɔwɔ Ðe Ame Ŋuti Ŋu?
—Akpa 2: Ale Si Nàwɔ Ahaya
Xlẽ ame siwo ŋu wowɔ gbɔdɔnuwo ɖo eye wova haya tso nuwɔna sia fe fuɖename si me la ŋutɔ fe numegbewo.
SƆHƐWO BIANA BE
Aleke Manɔ Te Ðe Gbɔdɔnyawo Tsɔtsɔ Ðe Fu Na Ame Nu?
Xlẽ nu tso nu si gbɔdɔnyawo tsɔtsɔ ɖe fu na ame nye kple nu si nàwɔ ne wowɔa nu sia ɖe ŋuwò la ŋu.
NYA SIWO HAWÒTIWO GBLƆ
Nya Siwo Sɔhɛwo Gblɔ Tso Gbɔdɔnuwɔnawo Tsɔtsɔ Ðe Fu Na Ame Ŋu
Se nya siwo sɔhɛ atɔ̃ aɖewo gblɔ tso gbɔdɔnuwɔnawo tsɔtsɔ ɖe fu na ame kple nu siwo woawɔ ne wodo mo ɖa la ŋu.


text:
NYATI SI LE AKPAA DZI | ÐE MÍEHIÃ MAWUA?
Nu Si Ta Míehiã Mawu
Susuŋutinunyalawo gblɔ be hafi amewo nate ŋu akpɔ dzidzɔ vavã le agbe me la, wohiã nu si de ŋgɔ wu agbemenuhiahiãwo ko. Míekpɔa esia le ale si amewo dzea agbagba be yewoaɖo taɖodzinu aɖe gbɔ le agbe me alo yewoasubɔ ame alo nane si kɔ boo wu yewo la me. Esia tae amewo foa wo ɖokuiwo ɖe tsaɖiɖi, aɖaŋunuwo wɔwɔ, hadzidzi kple esiawo tɔgbi me le wofe vovoɣiwo ɖo. Ke hã ame siwo tia nu mawo yome la dometɔ geɖe mekpɔa dzidzeme vavãtɔ o.
Mawu di be amegbetɔwo nakpɔ dzidzɔ fifia yi ɖe mavɔ me
Nyatefe si wònye be le dzɔdzɔme nu la, amegbetɔwo dina be yewoanɔ kadodo me kple ame aɖe si kɔ wu yewo la menye nu yeye na Biblia xlẽlawo o. Mose Ƒe Agbalẽ Gbãtɔ fe ta gbãtɔwo gblɔ be esi Mawu wɔ atsu kple asi gbãtɔa vɔ la, efoa nu kpli wo edziedzi. Eto esia me na mɔnukpɔkpɔ wo be woayi edzi anɔ kadodo me kpli ye. (1 Mose 3:8-10) Mawu mewɔ amegbetɔwo be woanɔ agbe ye manɔmee o; ehiã be amegbetɔwo nanɔ kadodo me kple wo Wɔla la. Biblia fo nu tso hiahiã sia ŋu zi geɖe.
Le kpɔɖeŋu me, Yesu gblɔ be: “Dzidzɔtɔwoe nye ame siwo nyae be [yewohiã Mawu].” (Mateo 5:3) Nya sia na míekpɔe be nu vevi aɖe si ana míanɔ agbe si me dzidzɔ kple dzidzeme le lae nye be míaɖi kɔ na míafe dzɔdzɔmedidi si nye be míanɔ kadodo me kple Mawu. Aleke míate ŋu awɔ esia? Yesu ɖo nya sia ŋu na mí esi wògblɔ be: “Mele be ame nanɔ agbe ɖe abolo ɖeɖe ko ŋu o, ke boŋ ɖe nya sia nya si dona tso Yehowa fe nu me ŋu.” (Mateo 4:4) Mɔ kawo nue nya siwo dona tso Mawu fe nu me, alo Mawu fe susuwo kple efe mɔfiame siwo le Biblia me la ate ŋu akpe ɖe mía ŋu míakpɔ dzidzɔ kple dzidzeme le agbe me le? Na míadzro mɔ vevi etɔ̃ aɖewo me kpɔ.
Míehiã Mɔfiame Nyuiwo
Egbea la, numekula kple aɖaŋuɖola bibi gbogbo aɖewo le klalo be yewoaɖo aɖaŋu na amewo ku ɖe amewo dome kadodowo, lɔlɔ̃, fomegbenɔnɔ, masɔmasɔwo gbɔ kpɔkpɔ, dzidzɔkpɔkpɔ kpakple tameɖoɖo si le agbea ŋu gɔ̃ hã ŋu. Ke hã ame kae dze nyuie wu be wòaɖo aɖaŋu nyuitɔ si da sɔ la na amegbetɔwo ku ɖe nya siawo katã ŋu ne menye amegbetɔwo Wɔla, Yehowa Mawu, o?
Bu kpɔɖeŋu sia ŋu kpɔ: Ne èfle mɔ̃ yeye aɖe, abe fotoɖemɔ̃ alo kɔmpuita ene la, àkpɔ mɔ be woatsɔ mɔfiagbalẽ aɖe si fia mɔ nyuitɔ si nu nàzãe le be wòaɖe vi na wò la akpe ɖe eŋu. Míate ŋu atsɔ Biblia asɔ kple mɔfiagbalẽ ma. Enye amegbetɔwo fe agbenɔnɔ ŋuti mɔfiagbalẽ, si Mawu agbenala la, tsɔ na mí be wòafia mɔ mí. Mɔfiagbalẽ sia ɖe nu si míazã agbe si wona mí la atsɔ awɔe kple ale si wòle be míanɔ agbeae be wòaɖe vi na mí vavã la me.
Abe ale si mɔ̃ ŋuti mɔfiagbalẽ si woŋlɔ nyuie la xlɔ̃a nu ame tso nu siwo ate ŋu agblẽ nu le efe mɔ̃a ŋu ŋuti ene la, nenema kee Biblia hã xlɔ̃a nu exlẽlawo tso agbenɔnɔ siwo ate ŋu agblẽ nu le wofe agbe ŋu la ŋu. Ne aɖaŋu siwo amewo ɖona alo wofe mɔfiafiawo dze abe ɖe woade ame dzi wu ene gɔ̃ hã la, ɖe susu manɔ eme wu be míakpɔ mɔ be ne míewɔ ɖe mía Wɔlaa fe aɖaŋuɖoɖowo dzi la, eme anyo na mí eye míafo asa na kuxiwo oa?
“Nye Yehowa, wò Mawu, enye ame si fia nu si nyo na wò la wò, nyee akplɔ wò to mɔ, si dzi nàto la. Ðe wònye ɖe nèɖo to nye seawo la, anye ne wò ŋutifafa anɔ abe tɔsisi ene, eye wò dzɔdzɔenyenye anɔ abe futsotsoewo ene.”—Yesaya 48:17, 18
Togbɔ be Yehowa Mawu ɖoa aɖaŋu na mí eye wòfiaa mɔ mí hã la, mezia mía dzi be míawɔ wo dzi o. Ke boŋ esi wònye Dɔmenyotɔ eye wòlɔ̃ mí ta la, edea dzi fo na mí be: “Nye Yehowa, wò Mawu, enye ame si fia nu si nyo na wò la wò, nyee akplɔ wò to mɔ, si dzi nàto la. Ðe wònye ɖe nèɖo to nye seawo la, anye ne wò ŋutifafa anɔ abe tɔsisi ene, eye wò dzɔdzɔenyenye anɔ abe futsotsoewo ene.” (Yesaya 48:17, 18) Kpuie ko la, ne míewɔ Mawu fe mɔfiamewo dzi la, eme anyo na mí. Ne míagblɔe bubui la, hafi eme nanyo na mí eye míakpɔ dzidzɔ le agbe me la, míehiã Mawu fe kpekpeɖeŋu.
Ehiã Be Míanya Nu Si Gbɔ Agbemekuxiwo Tso
Ame aɖewo sena le wo ɖokuiwo me be yewomehiã Mawu o, elabena agbemenya geɖewo ɖea fu na wo eye wosusui be ne ɖe Mawu lɔ̃ame aɖe li la, nuwo manɔ alea o. Le kpɔɖeŋu me, wobiana be: ‘Nu ka tae ame nyuiwo kpea fu?’ ‘Nu ka tae wodzia ɖevi aɖewo wonyea nuwɔametɔwo?’ ‘Nu ka tae nu madzɔmadzɔ wɔwɔ bɔ ɖe agbea me alea?’ Nyabiase vevi aɖewoe esiawo nye vavã, eye wofe ŋuɖoɖowo nyanya ate ŋu akpɔ ŋusẽ nyui ɖe míafe agbe dzi. Gake le esi míatsɔ dzitsitsi abu fɔ Mawu ɖe nya mawo ta tefe la, na míakpɔ ale si Mawu fe Nya, Biblia la, ate ŋu akpe ɖe mía ŋu míase nya mawo gɔmee ɖa.
Ŋutinya si le Mose Ƒe Agbalẽ Gbãtɔ fe ta etɔ̃lia me na míenya be Satana to da aɖe dzi ble atsu kple asi gbãtɔa wogbe toɖoɖo se si Yehowa Mawu de na wo be woagaɖu sidzedze nyui kple vɔ̃ fe atia o. Satana gblɔ na Xawa be: “Miele kuku ge akpɔ o; ke boŋ Mawu nyae bena, gbe si gbe ke miaɖu efe ɖe la, miafe ŋkuwo laʋu, eye mianɔ abe Mawu ene, anya nyui kple vɔ̃.”
Menye ɖeko Satana to nya mawo dzi le gbɔgblɔm be Mawu nye alakpatɔ o, ke ele gbɔgblɔm hã be Mawu fe dziɖuɖu mele dzɔdzɔe o. Abosam fe gbetɔamee nye be ne amegbetɔwo ɖo to yefe gbe la, eme anyo na wo wu. Aleke woate ŋu akpɔ nya mawo gbɔe? Yehowa tiae be yeaɖe mɔ be ɣeyiɣi nava yi ale be ame sia ame nakpɔe nenye be nya si Abosam tsɔ ɖe ye ŋu la nye nyatefe alo aʋatso. Mawu to esia me na mɔnukpɔkpɔ Satana kple edzidelawo katã be woaɖee afia nenye be eme anyo na amegbetɔwo Mawu manɔmee.
Aleke nèsusu be ele be woakpɔ nya siwo Satana fɔ ɖe te la gbɔe? Ðe eme anyo na amegbetɔwo eye woaɖu wo ɖokuiwo dzi dzidzedzetɔe Mawu manɔmeea? Fukpekpe, madzɔmadzɔnyenye, dɔléle, ku, kpakple nu vlo wɔwɔ, agbe nyui nɔnɔ fe toyiyi, aʋawɔwɔwo, amefomevi aɖewo tsɔtsrɔ̃ ɖa kple ŋutasesẽnuwɔwɔ bubu siwo ɖe kpe na amefomea fe alafa geɖe ye nye esia la nye kpeɖodzi si ŋu ɖikeke mele o be agbagba si dzem amegbetɔwo le be yewoaɖu yewo ɖokui dzi Mawu manɔmee la do kpo nu keŋkeŋ. Biblia na míenya be menye Mawu gbɔe amefomea fe fukpekpewo tso o, ke boŋ egblɔ be susu vevi ɖekae nye be: “Amegbetɔ ɖua fia ɖe ame bubuwo dzi hena wofe dzɔgbevɔ̃e.”
Eya ta ɖe eme mekɔ fãa be menye agbemebiabia siwo ɖea fu na mí la koe Mawu ana míakpɔ ŋuɖoɖowo na o, ke eya kee akpɔ kuxiawo hã gbɔ oa? Nu kae Mawu awɔ?
Míehiã Mawu Ƒe Kpekpeɖeŋu
Tso gbe aɖe gbe ke la, amegbetɔwo dina be yewoavo tso dɔléle, tsitsi kple ku si me. Wozã ɣeyiɣi, ŋusẽ kple ga geɖe le esia ta, gake gbeɖegbeɖea koe. Ame aɖewo xɔe se be ne yewozã atike vovovowo, ne yewono tsi tɔxɛ aɖewo, alo yi ɖanɔ tefe aɖe ko la, yewoavo tso nu mawo si me. Mɔkpɔkpɔ mawo katã meva eme na wo o.
Mawu di be eme nanyo na amegbetɔwo eye woakpɔ dzidzɔ le agbe me. Esiae nye tame si wòɖo ɖe amegbetɔwo ŋu le gɔmedzedzea me, eye meŋlɔe be o. (1 Mose 1:27, 28; Yesaya 45:18) Yehowa Mawu ka ɖe edzi na mí be nu sia nu si fe ŋugbe yedo la ava eme godoo. (Yesaya 55:10, 11) Biblia gblɔ na mí be Mawu do ŋugbe be yeagbugbɔ aɖo Paradiso si atsu kple asi gbãtɔa bu la anyi. Biblia fe agbalẽ mamlɛtɔ gblɔ be: “[Yehowa Mawu atutu] aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o. Nu siwo nɔ anyi tsã la nu va yi.” (Nyaɖeɖefia 21:4) Aleke Mawu ahe tɔtrɔ nyui mawo avɛ, eye aleke míawɔ be ŋugbedodo mawo naɖe vi na mí?
Mawu fe Vi, Yesu Kristo, fia eyomedzelawo be woado gbe ɖa be Mawu fe lɔlɔ̃nu nava eme. Ame geɖe nya gbedodoɖa ma, si ame aɖewo yɔna be Afetɔ Ƒe Gbedodoɖa la, nyuie eye wodonɛ ɖa edziedzi. Emenyawo yi ale: “Mía Fofo si le dzifowo, wò ŋkɔ ŋuti nakɔ. Wò fiaɖufe nava. Wò lɔlɔ̃nu nava eme le dzifo, kple anyigba dzi hã.” (Mateo 6:9, 10) Ɛ̃, Mawu Fiaɖufe la dzie Yehowa Mawu ato aɖe fukpekpe siwo katã amegbetɔ fe dziɖuɖu he va amewo dzi la ɖa eye wòahe xexe yeye si me dzɔdzɔenyenye anɔ la vɛ, abe ale si wòdo ŋugbee ene. * (Daniel 2:44; 2 Petro 3:13) Nu kae míawɔ be Mawu fe ŋugbedodoa naɖe vi na mí?
Yesu Kristo gblɔ afɔ bɔbɔe si wòle be míaɖe la be: ‘Esiae nye agbe mavɔ la bena, woanya wò, Mawu vavã ɖeka la, kple Yesu Kristo, si nèdɔ ɖa la.’ (Yohanes 17:3) Ɛ̃, le Mawu fe kpekpeɖeŋu me la, míafe asi asu agbe mavɔ si ŋugbe wòdo la dzi le xexe yeyea me. Esia hã ate ŋu anye susu nyui bubu si tae nàɖo biabia si nye, Ðe míehia Mawua? la ŋu be ɛ̃ ɖo.
Ɣeyiɣia De Be Nàdi Mawu
Ƒe akpe eve ye nye esi va yi esime apostolo Paulo nɔ nu fom na Atenetɔ siwo melɔ̃na be woazi yewo dzi o eye wodina be yewoasrɔ̃ nu yeyewo, la le Areopago la, egblɔ tso Mawu ŋu be: “Eya ŋutɔe naa agbe kple agbegbɔgbɔ kpakple nuwo katã ame sia ame. Elabena eya dzie míeto le agbe, eye míeʋãna, eye míeli, abe ale si mia dome hakpanyaŋlɔla aɖewo kura gɔ̃ hã gblɔe ene be: ‘Elabena efe viwoe míawo hã míenye.’”
Nya si Paulo gblɔ na Atenetɔwo la gakpɔtɔ nye nyatefe kokoko. Mía Wɔla la gbɔe ya si míegbɔna, nu si míeɖuna kple tsi si míenona la tso. Le nyatefe me la, nu nyui siwo Yehowa naa mí be woalé mí ɖe te la manɔmee la, míate ŋu anɔ agbe o. Gake nu ka tae Mawu yi edzi le nu siawo nam amewo katã, esubɔlawo kple ame siwo mesubɔnɛ o siaa ɖo? Paulo gblɔ be susu si tae nye be, “bene woadi Mawu, ne ɖe woatsa asi adii kura gɔ̃ hã, ne woake ɖe eŋu vavã, togbɔ be le nyatefe me la, mele adzɔge tso mía dometɔ aɖeke gbɔ hafi o.”
Àdi be yeanya Mawu nyuie wua? Àdi be yeasrɔ̃ nu tso efe tameɖoɖowo kple efe aɖaŋuɖoɖo siwo ana eme nanyo na wò fifia eye agbe mavɔ nasu asiwò la ŋua? Ne nenemae la, ke míele dzi dem fo na wò be nàgblɔe na ame si tsɔ agbalẽ sia vɛ na wò alo nàŋlɔ lɛta na agbalẽ sia talawo. Ado dzidzɔ na wo be yewoakpe ɖe ŋuwò.
^ mm. 20 Àte ŋu axlẽ nu geɖe tso ale si Mawu Fiaɖufe la ana woawɔ Mawu fe lɔlɔ̃nu le anyigba dzi la ŋu le agbalẽ si nye Nuka Tututue Nye Biblia fe Nufiafia? fe ta 8 lia me. Yehowa Ðasefowoe tae. Àte ŋu awɔ efe kɔpi le www.jw.org.


text:
Siamlɔm 14
Siamlɔm 14 enye ŋkeke 195lia le fea me (196lia le fe ene sia ene me) le Gregoria ɣletigalẽa me. Ŋkeke 170 ye susɔ le fe sia me.
Le ŋkeke sia dzi[trɔ asi le eŋu | trɔ asi le etsofe ŋu]
"Quatorze Juillet" (Siamlɔm fe ŋkeke wuienelia le Fransegbe me) enye Bastille Ŋkeke. Esia enye azã si Fransetɔwo tsɔna ɖoa ŋku Bastille ʋa si wowɔ lw fe 1789 la dzi.
Dzigbewo[trɔ asi le eŋu | trɔ asi le etsofe ŋu]
Kugbewo[trɔ asi le eŋu | trɔ asi le etsofe ŋu]
Azãgbewo[trɔ asi le eŋu | trɔ asi le etsofe ŋu]
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- BBC – Le Ŋkeke sia dzi (le Eŋlisi me)
- The New York Times – Le Ŋkeke sia dzi (le Eŋlisi me)


text:
Afi Kae Miekpɔa Ga Le Tsɔ Kpɔa Miafe Dɔa Dzi?
Lɔlɔ̃nu faa nudzɔdzɔ si Yehowa Ðasefowo nana koŋue míetsɔ kpɔa míafe gbefãɖeɖedɔa dzi. Womedzɔa ga le amewo si le míafe kpekpewo me o, eye womebiana tso hameviwo si be woana nu ewolia o. (Mateo 10:
Susu si tae nudzɔdzɔawo tea ŋu dea míafe gazazãwo nu la dometɔ ɖekae nye be míexea fe na hakplɔla aɖeke o. Tsɔ kpe ɖe eŋu la, womexea fe na Ðasefowo ɖe gbefãɖeɖe tso afe me yi afe me ta o, eye míafe tadeagufewo hã le kpokploe.
Míezãa nudzɔdzɔ siwo woɖona ɖe Yehowa Ðasefowo fe alɔdzedɔwɔfewo tsɔ doa alɔ ame siwo dzi dzɔdzɔmefɔkuwo dzɔ ɖo, míafe dutanyanyuigblɔlawo kple dzikpɔla mɔzɔlawo, tsɔ tua míafe tadeagufeawo le dukɔ siwo me nuwo mede amewo dzi le o me, tsɔ taa Biblia kple Kristotɔwo fe agbalẽwo, eye nudzɔdzɔ mawo kee míetsɔ ɖoa agbalẽwo ɖe dukɔ vovovowo me.
Ame sia ame ŋutɔe tsoa nya me ne adzɔ nu atsɔ akpe asi ɖe wofe hamea ŋu loo alo xexea me katã fe dɔa fe gazazãwo ŋu alo atsɔ kpe asi ɖe evea siaa ŋu. Hame ɖe sia ɖe ɖea gbefãa gakɔnta na hameviwo edziedzi.
Srɔ̃ Nu Geɖe Wu
Afi Si Míekpɔa Ga Le Tsɔ Kpɔa Míafe Dɔa Dzi
Kpɔ afi si míekpɔa ga le tsɔ kpɔa míafe dɔa dzi.


text:
YI EDZI NÀWƆ NUTEƑE NA YEHOWA!
Yehowa Ðasefowo Ƒe Ƒe 2016 Nutome Gã Takpekpe
Míele kpewòm dzidzɔtɔe be nàde ŋkeke etɔ̃ takpekpe si Yehowa Ðasefowo awɔ la.
EMENYA AÐEWO
Fiɖa: Woafo nufowo eye woaɖe video siwo ana nàsrɔ̃ kpɔɖeŋu nyui si Yesu Kristo si “wɔa nutefe” na Mawu ɖo la.
—Dɔwɔwɔwo 2:27.
Memleɖa: Àkpɔ nu si míate ŋu asrɔ̃ tso Biblia-gbalẽ si nye Hiob me ku ɖe nutefewɔwɔ me léle ɖe asi ne nɔnɔme sesẽwo ɖe kpe na mí hã ŋu.
Kwasiɖa: Woaɖe video wɔdɔɖeamedzi si ɖe ale si Fia Hizkiya “[ku] ɖe Yehowa ŋu” togbɔ efe futɔwo ɖe kpe nɛ gɔ̃ hã la afia.
—2 Fiawo 18:6.
AME KAWO KPEM WOLE?
Ame sia ame. Womaxɔ ga ɖe vava ta o, eye womadzɔ ga le amewo si hã o. Kpɔ ɖoɖowɔɖi bliboa, eye nàkpɔ video eve siwo woaɖe le takpekpea la fe akpa sue aɖewo.


text:
Kpekpeɖeŋu Na Srɔ̃tɔwo Kple Dzilawo
“Ðe míate ŋu ato míafe fe gbãtɔ me ado dediea?” “Ke ne míafe dzeɖoɖowo zua nyahehe ɣesiaɣi ɖe, aleke míawɔ aɖu nɔnɔme sia dzi?” “Aleke mawɔ afia nu vinyewo tso gbɔdɔdɔ ŋu?” Nyabiase siwo srɔ̃tɔwo doa goe la ate ŋu asɔ gbɔ taŋtaŋ abe ale si ko aɖaŋu gbogbo siwo aɖaŋuɖola geɖeawo ɖona tso nya siawo ŋui ene.
Eɖanye afi ka tɔe nènye o kple nutefekpɔkpɔ kae su asiwò le agbe me o, àkpɔ aɖaŋuɖoɖo nyuiwo le Biblia me siwo akpe ɖe ŋuwò be wò srɔ̃fe naganyo wu eye nàhe viwòwo nyuie.


text:
Alɔdzedɔwɔfe Kple Tsaɖiɖi Ŋuti Nyatakakawo
Míele kpewòm dzidzɔtɔe be nàva ɖi tsa le míafe alɔdzedɔwɔfewo kple agbalẽtafewo. Kpɔ alɔdzedɔwɔfeawo kple tsaɖiɣiwo.
Spain(Espagne)
Testigos Cristianos de Jehová
Ctra. M-108 Torrejón-Ajalvir, km. 5
28864 AJALVIR (MADRID)
SPAIN(ESPAGNE)
+34 918-879-700
Tsaɖiɖi
Dzoɖa va se ɖe Fiɖa
Ŋdi ga 8 miniti 30 va se ɖe ga 12 kple ŋdɔ ga 2 miniti 30 va se ɖe ɣetrɔ ga 4 miniti 30
Tsaɖiɖia axɔ gafofo 1
Nu Ðedzesiwo
Míeɖea Biblia-srɔ̃gbalẽwo gɔme ɖe Spain Tokunɔgbe kple Catalangbe me. Míegblɔa Yehowa Ðasefo siwo le Spain fe ŋutinya hã na tsaɖilawo.


text:
Yehowa Ðasefo Nenie Le Xexea Me Godoo?
Aleke miebua miafe hameviwo fe xexlẽme?
Ame siwo gblɔa Mawu Fiaɖufe ŋuti nya nyuia ɣleti sia ɣleti koe míebua Yehowa Ðasefowoe. (Mateo 24:14) Esia lɔ ame siwo xɔ nyɔnyrɔ zu Ðasefowo kple ame siwo le gbefãɖeɖedɔa wɔm togbɔ be womekpɔ xɔ nyɔnyrɔ haɖe o hã ɖe eme.
Ðe wòle be ame nadzɔ home aɖe hafi woaxɔe ɖe haa mea?
Ao. Míenɔa te ɖe ga si ame aɖe dzɔ dzi bunɛ Ðasefo, dea dɔ aɖe asi nɛ alo naa mɔnukpɔkpɔ aɖee le míafe habɔbɔa me o. (Dɔwɔwɔwo 8:18-20) Enye nyatefe hã be le ga siwo wodzɔna fe akpa gãtɔ gome la, ame aɖeke menyaa ame siwo tututu dzɔ wo o. Ðasefo ɖe sia ɖe zãa efe ɣeyiɣi, ŋusẽ kple nunɔamesiwo tsɔ doa alɔ míafe xexea me katã fe dɔa le eya ŋutɔ fe didi kple nɔnɔmewo nu.
Aleke miewɔna nyaa ame siwo ɖea gbefã edziedzi fe xexlẽme?
Ɣleti sia ɣleti la, Ðasefowo naa akɔnta tso gbefãɖeɖedɔ si wowɔ la ŋuti na wofe hame siwo me wole. Ame sia ame ŋutɔe lɔ̃na faa naa akɔnta sia.
Wofoa akɔntabubu siawo katã nu fu ɖona ɖe alɔdzedɔwɔfe si le wofe dukɔa me. Alɔdzedɔwɔfe ɖe sia ɖe ɖoa wofe dukɔa fe akɔntabubua ɖe míafe Dɔwɔfegã.
Le subɔsubɔfe ɖe sia ɖe fe nuwuwu la, * wodea dzesi Ðasefowo fe agbɔsɔsɔ gbogbotɔ siwo kpɔ gome le dɔa me le dukɔa me le fe ma me. Wotsɔa dukɔ vovovo siawo katã tɔ foa fu tsɔ bua Ðasefo siwo le xexea me godoo la fe xexlẽme. Woŋlɔa dukɔ ɖe sia ɖe fe akɔntabubuwo hekpe ɖe nutefekpɔkpɔ siwo su wo si le gbefãɖeɖedɔa me ŋuti nyatakakawo ɖe Yehowa Ðasefowo Ƒe Ƒegbalẽ me. Nyatakaka siawo dea dzi fo na mí abe ale si ko nyatakaka mawo tɔgbi de dzi fo na Kristotɔ gbãtɔwo ene.
Ðe miexlẽa ame siwo dea ha kple miafe habɔbɔa evɔ womeɖea gbefã o la hã?
Togbɔ be míexlẽa ame siawo de Yehowa Ðasefowo me o hã la, míexɔa wo atuu. Wo dometɔ akpa gãtɔ dea Kristo fe ku fe Ŋkuɖodzi si míewɔna fe sia fe la, míeɖea Ðasefowo fe xexlẽme le wɔna sia tefe valawo fe xexlẽme me eye míenyaa ame agbɔsɔsɔme si menye Ðasefowo o siwo de ha kpli mí la fe xexlẽme va se ɖe afi aɖe ya teti. Le fe 2015 me la, ame siwo de Ŋkuɖodzia fe xexlẽmee nye 19,862,783.
Míafe Biblia-sɔsrɔ̃ fe ɖoɖoa ɖea vi na ame geɖe siwo medea míafe kpekpeawo o. Le fe 2015 me la, míewɔ Biblia-nusɔsrɔ̃ 9,708,968 ɣleti sia ɣleti, eye le wo dometɔ aɖewo gome la, ame gbogbo aɖewoe míesrɔ̃a nu kple zi ɖeka.
Nu ka tae dziɖuɖu fe akɔntabubuwo ɖenɛ fiana be Yehowa Ðasefowo sɔ gbɔ wu ale si miebui?
Dziɖuɖudɔwɔfe siwo kpɔa amexexlẽnyawo gbɔ biaa gbe amewo, eye wonɔa te ɖe subɔsubɔha siwo me ameawo be yewole dzi bua wofe akɔntawo. Le kpɔɖeŋu me, le Amerika la, Amexexlẽdɔwɔfea gblɔ be, yewofe “gbebiamewo fe taɖodzinue nye be yewoanya ne ame siwo wobia gbee bua wo ɖokuiwo be yewole subɔsubɔha aɖe me,” eye wògblɔ fo eta be, “yewofe akɔntabubuwo nɔa te ɖe amewo ŋutɔ fe nyagbɔgblɔ dzi, ke menye ɖe kpeɖodzi aɖeke dzi o.” Gake míawo ya ame siwo ɖea gbefã na ame bubuwo eye wonaa gbefãɖeɖedɔa ŋuti kɔnta ko míebuna be wonye Yehowa Ðasefowo, ke menye ame siwo ŋutɔ gblɔna be yewonye Ðasefowo la ko o.
^ mm. 2 Subɔsubɔfea dzea egɔme tso September 1 va se ɖe fe si kplɔe ɖo fe August 31. Le kpɔɖeŋu me, fe 2015 fe subɔsubɔfea dze egɔme tso September 1, 2014 va se ɖe August 31, 2015.
^ mm. 16 Subɔsubɔfea dzea egɔme tso September 1 va se ɖe fe si kplɔe ɖo fe August 31. Le kpɔɖeŋu me, fe 2015 fe subɔsubɔfea dze egɔme tso September 1, 2014 va se ɖe August 31, 2015..


text:
De Bubu Ame Siwo Dze Na Bubu La Ŋu
“Ame si bɔbɔ nɔ fiazikpui la dzi kple Alẽvi la tɔ nanye kafukafu, bubu, ŋutikɔkɔe kple ŋusẽ tso mavɔ me yi mavɔ me.”—NYAÐ. 5:13.
HADZIDZI: 9, 108
1. Nu ka tae ame aɖewo dze na bubu ɖo, eye nu ka mee míadzro le nyati sia me?
BE WOADE bubu ame aɖe ŋu fia be woawɔ nu ɖe eŋu etɔxɛe eye woabui. Eme kɔ fãa be ne woawɔ nu ɖe ame ŋu etɔxɛe ahabui alea la, ke efia be ewɔ nane si tae wòdze na bubu ɖo, alo ele ɖofe tɔxɛ aɖe. Eya ta míate ŋu abia be, Ame kawo ŋue wòle be míade bubui, eye nu ka tae wodze nɛ?
2, 3. (a) Nu ka tae Yehowa dze na bubu tɔxɛ? (Kpɔ nɔnɔmetata si le nyati sia fe gɔmedzedze.) (b) Ame kae nye Alẽvi si ŋu wofo nu tsoe le Nyaɖeɖefia 5:13, eye nu ka tae wòdze na bubu?
2 Nyaɖeɖefia 5:13 gblɔ be, “Ame si bɔbɔ nɔ fiazikpui la dzi kple Alẽvi la” dze na bubu. Biblia-gbalẽ ma ke fe ta 4 lia gblɔ susu aɖe si tae Yehowa dze na bubu ɖo. Mawudɔla siwo le ɖofe kɔkɔ le dzifo kɔa gbe dzi kafua Yehowa, “Ame si le agbe tso mavɔ me yi mavɔ me la.” Wogblɔna be: “Yehowa, mía Mawu, wòe dze be nàxɔ ŋutikɔkɔe, bubu kple ŋusẽ, elabena wòe wɔ nuwo katã, eye wò lɔlɔ̃nu ta woli, eye wowɔ wo ɖo.”—Nyaɖ. 4:9-11.
3 Alẽvi lae nye Yesu Kristo; eyae nye “Mawu fe Alẽvi si le xexea fe nu vɔ̃ ɖem ɖa.” (Yoh. 1:29) Biblia na míenya be ekɔ boo wu amegbetɔ siwo le fia ɖum fifia kple esiwo ɖu fia va yi. Biblia gblɔ be: ‘Eyae nye fiawo katã fe Fia kple afetɔ katã fe Afetɔ, ame si ko si makumakunyenye le, ame si le kekeli si ŋu womate ŋu ate ɖo o la me, ame si amegbetɔ aɖeke mekpɔ kpɔ alo ate ŋu akpɔ o.’ (1 Tim. 6:14-16) Bu eŋu kpɔ ko, fia kae gali si lɔ̃ faa ku be wòanye fexexe ɖe míafe nu vɔ̃wo ta? Ðe esia meʋã wò be nàwɔ ɖeka kple mawudɔla akpe ewo tefe akpe ewoawo le Alẽvi la kafukafu me oa? Wole gbɔgblɔm be: “Alẽvi si wowu la dze, be wòaxɔ ŋusẽ kple kesinɔnu, nunya, ŋutete, bubu, ŋutikɔkɔe kple kafukafu.”—Nyaɖ. 5:12.
4. Nu ka tae wòle vevie ŋutɔ be míade bubu Yehowa kple Yesu ŋu?
4 Bubudede Yehowa kple Kristo siaa ŋu le vevie ale gbegbe. Míafe agbe mavɔ kpɔkpɔ nɔ te ɖe esia dzi. Nya si Yesu gblɔ le Yohanes 5:22, 23 la na nya ma me kɔ fãa. Egblɔ be: “Fofo la medrɔ̃a ʋɔnu ame aɖeke o, ke boŋ etsɔ ʋɔnudɔdrɔ̃ la katã de asi na Vi la, ne amewo katã nade bubu Vi la ŋu abe ale si ko wodea bubu Fofo la ŋu ene. Ame si medea bubu Vi la ŋu o la, medea bubu Fofo si dɔe ɖa la hã ŋu o.”—Xlẽ Psalmo 2:11, 12.
5. Nu ka tae wòle be míade bubu si sɔ ame sia ame ŋu?
5 Mawu wɔ amegbetɔwo “ɖe efe nɔnɔme nu.” (1 Mose 1:27) Eya ta, amegbetɔ akpa gãtɔ ɖea Mawu fe nɔnɔme nyuiawo fiana va se ɖe afi aɖe. Ŋutete le amegbetɔwo si be woalɔ̃ wo nɔewo, woanyo dɔme ahase veve ɖe ame nu. Esi Mawu na dzitsinya amegbetɔwo ta la, dzɔdzɔmeŋutetea le wo ŋu be woade vovo nyui kple vɔ̃, anukwareɖiɖi kple anukwaremaɖimaɖi, nu si sɔ kple nu si mesɔ o dome—ke hã, ɣeaɖewoɣi la, dzitsinyaa mewɔa dɔ nyuie o le blibomademade ta. (Rom. 2:14, 15) Le dzɔdzɔme nu la, amegbetɔwo lɔ̃a nu siwo le dzadzɛ kple nu siwo nya kpɔ. Mí katã míedina be míanɔ anyi kple amewo le ŋutifafa me. Eya ta, amegbetɔwo nya alo womeɖanyae o, woɖea Yehowa fe ŋutikɔkɔe fiana va se ɖe afi aɖe, eye le susu sia ta, wodze be woade bubu si sɔ wo ŋu.—Ps. 8:5.
DA SƆ LE BUBUDEDE AMEWO ŊU ME
6, 7. Le bubudede amewo ŋu me la, aleke Yehowa Ðasefowo to vovo na ame geɖewo?
6 Dadasɔ hiã hafi míanya bubu si tɔgbi míade amegbetɔwo ŋu kple afi si míade bubu wo ŋu ase ɖo. Satana fe xexea fe gbɔgbɔ kpɔ ŋusẽ ɖe amegbetɔ madeblibo akpa gãtɔ dzi ale gbegbe. Esia tae ame aɖewo dea bubu ŋutsu kple nyɔnu aɖewo ŋu abe mawuwoe wonye ene le esi tefe be woade bubu si amegbetɔwo dze na la ko woamawo ŋu. Amewo dea bubu tɔxɛ subɔsubɔhakplɔlawo, kamedefefewɔla xɔŋkɔwo, hadzila bibiwo, fefewɔlawo kple ame xɔŋkɔ bubuwo ŋu, eye zi geɖe la, wobua wo be wokɔ boo wu amegbetɔ bubuwo. Esia ta, ɖeviwo kple tsitsiawo siaa dina be yewoanɔ abe woamawo ene; wosrɔ̃a wofe nɔnɔme, awudodo kple agbenɔnɔ.
7 Kristotɔ vavãwo foa asa na bubudede amegbetɔwo ŋu fe susu totro ma. Le amegbetɔ siwo katã nɔ anyigba dzi kpɔ dome la, Kristo ɖeka koe ɖo kpɔɖeŋu deblibo ɖi si wòle be míasrɔ̃. (1 Pet. 2:21) Ne míedea bubu amegbetɔwo ŋu wu ale si dze la, esia mado dzidzɔ na Mawu o. Ele be nyatefenya sia nanɔ susu me na mí ɣesiaɣi: “Wo katã wɔ nu vɔ̃, eye wometea ŋu ɖoa Mawu fe ŋutikɔkɔe la gbɔ o.” (Rom. 3:23) Eya ta, amegbetɔ aɖeke medze na bubu si ana wòadze abe mawue wònye ene o. Esia anye trɔ̃subɔsubɔ.
8, 9. (a) Aleke Yehowa Ðasefowo bua dziɖuɖumegãwoe? (b) Afi kae wòle be míaɖo to dziɖuɖumegãwo ase ɖo?
8 Edze be míade bubu ame aɖewo ŋu le ɖofe si wole ta. Dziɖuɖumegãwo fe dɔe wònye be woakpɔ egbɔ be dumeviwo wɔ se dzi eye nuwo zɔ ɖe ɖoɖo nu le dukɔa me, eye woakpɔ dukɔmeviwo fe nuhiahiãwo gbɔ. Esia ɖea vi na ame sia ame. Esia ta, apostolo Paulo ɖo aɖaŋu na Kristotɔwo be woabu dziɖuɖumegã siawo tɔgbi be wonye ‘ŋusẽtɔ’ siwo wòle be Kristotɔwo nabɔbɔ wo ɖokui na. Eɖo aɖaŋu na Kristotɔwo be: “Mitsɔ nu si ame sia ame dze na la nɛ: ame si dze na adzɔ la, mixe adzɔ nɛ; . . . ame si dze na bubu la, mibui.”—Rom. 13:1, 7.
9 Eya ta, Yehowa Ðasefowo dea bubu dziɖuɖumegãwo ŋu, abe ale si ko wòle be dukɔmevi ɖe sia ɖe nade bubu wo ŋu ene. Míewɔa nu aduadu kpli wo ale be woawɔ wofe dɔwo nyuie. Ke hã, Ŋɔŋlɔawo ɖo seɖofe na bubu si míade wo ŋu kple kpekpeɖeŋu si míana wo, eye esia sɔ. Eya ta, ne wobia tso mía si be míawɔ nane si nye dada le Mawu fe se dzi la, mímate ŋu aɖo to wo o. Le go siawo tɔgbi me la, míeɖoa to Yehowa, ke menye amegbetɔ o.—Xlẽ 1 Petro 2:13-17.
10. Aleke Yehowa subɔla siwo nɔ anyi le blema la ɖo kpɔɖeŋu nyui ɖi na mí le bubudede dziɖuɖuwo kple dziɖuɖumegãwo ŋu me?
10 Yehowa subɔla siwo nɔ anyi le blema la ɖo kpɔɖeŋu nyui ɖi na mí le bubudede dziɖuɖuwo kple dziɖuɖumegãwo ŋu me. Esi wobia tso amewo si le Roma Fiaɖufea me be woade wofe ŋkɔ agbalẽ me la, Yosef kple Maria wɔ ɖe edzi. Wozɔ mɔ yi Betlehem, togbɔ be fu tsi ɖe Maria fo eye wòsusɔ vie wòadzi efe ŋgɔgbevi la hã. (Luka 2:1-5) Emegbe, esi wotso Paulo nu be eda le se dzi la, eʋli eɖokui ta bubutɔe, eye wòde bubu si sɔ Fia Herodes Agripa ŋu. Ede bubu Festo, si nye Roma nuto si nye Yudea la fe nutodziɖula hã ŋu.—Dɔw. 25:1-12; 26:1-3.
11, 12. (a) Nu ka tae bubu si míedea dziɖuɖumegãwo ŋu to vovo na bubu si míedea subɔsubɔhakplɔlawo ŋu? (b) Nu nyui kae do tso eme esi Ðasefo Austriatɔ aɖe de bubu dunyahela aɖe ŋu?
11 Ke hã, Yehowa Ðasefowo mewɔa nu ɖe subɔsubɔhakplɔlawo ŋu abe ame siwo dze na bubu tɔxɛ ene o togbɔ be ame siawo kpɔa mɔ nɛ hã. Alakpasubɔsubɔhawo gblɔa alakpanyawo ɖe Mawu ŋu eye wotroa gbo efe Nya la. Eya ta, míedea bubu subɔsubɔhakplɔlawo ŋu abe mía havi amegbetɔwo ene, gake mímedea bubu tɔxɛ wo ŋu o. Le Yesu fe anyigbadzinɔɣi la, eka mo na ame siawo tɔgbi eye wògblɔ be wonye alakpanuwɔlawo kple mɔfiala ŋkuagbãtɔwo. (Mat. 23:23, 24) Ke hã, ne míedea bubu si sɔ dziɖuɖumegãwo ŋu la, nu nyui siwo míesusu o gɔ̃ hã tea ŋu dona tsoa eme.
12 Nɔviŋutsu Leopold Engleitner nye Ðasefo dovevienu si nɔ Austria. Gbe ɖeka Nazitɔwo va lée de keteke me hekplɔe yi Buchenwald fuwɔamesaɖa me. Afetɔ aɖe si ŋkɔe nye Heinrich Gleissner hã nɔ ame siwo wolé de ketekea me la dome. Afetɔ sia nye dunyahela le Austria. Ke hã, efe nu meva dze Nazitɔwo ŋu o. Esime wonɔ ketekea me la, Nɔviŋutsu Engleitner fo nu tso efe dzixɔsewo ŋu na Gleissner bubutɔe, eye eya hã ɖo to nyuie. Esi xexemeʋa evelia ke la, Gleissner zã efe ɖofea tsɔ kpe ɖe Ðasefowo ŋu le Austria zi geɖe. Ðewohĩ àɖo ŋku nu nyui siwo tea ŋu dona tso eme ne Ðasefowo de bubu si sɔ dziɖuɖumegãwo ŋu abe ale si Biblia bia tso Kristotɔwo si be woawɔe ene la fe kpɔɖeŋu bubuwo dzi.
AME BUBU SIWO ŊU WÒLE BE MÍADE BUBUI
13. Ame kawo ŋue wòle vevie be míade bubui, eye nu ka tae?
13 Edze be míade bubu míafe haxɔsetɔwo hã ŋu, vevietɔ hamemetsitsi siwo le ŋgɔ xɔm le hamea me. (Xlẽ 1 Timoteo 5:17.) Dukɔ ka mee nɔviŋutsu siawo ɖatso o, afi ka kee woɖade suku se ɖo o, ɖofe kae ɖale wo si o, eye aleke kee wofe ganyawo le o, míedea bubu wo ŋu. Biblia gblɔ be wonye “nunana siwo nye amewo,” eye wowɔa akpa vevi aɖe le Mawu fe ɖoɖowo me be woakpɔ efe amewo fe nuhiahiãwo gbɔ. (Ef. 4:8) Bu hamemetsitsiwo, nutome sue dzikpɔlawo, Alɔdzekɔmiti me tɔwo kple Dɔdzikpɔhaa me tɔwo ŋu kpɔ. Mía nɔvi siwo nɔ anyi le fe alafa gbãtɔ me la de bubu ame siwo nɔ ŋgɔ xɔm la ŋu, eye míawo hã míesrɔ̃a wofe kpɔɖeŋua egbea. Mímedea bubu Kristo hamea tefenɔlawo ŋu abe mawuwoe wonye ene o, eye ne wole mía dome la, míewɔa nu abe mawudɔlawoe wonye le mía gbɔ ene o. Ke hã, míedea bubu nɔviŋutsu mawo ŋu le wofe dɔ sesẽ wɔwɔ kple ɖokuibɔbɔ ta.—Xlẽ 2 Korintotɔwo 1:24; Nyaɖeɖefia 19:10.
14, 15. Aleke Kristotɔ hamemetsitsiwo to vovo na subɔsubɔhakplɔla geɖewo?
14 Hamea me tɔwo kpɔnɛ be hamemetsitsi siawo nye alẽkplɔla siwo bɔbɔ wo ɖokuiwo. Le wofe ɖokuibɔbɔ ta la, womelɔ̃na be woawɔ nu ɖe yewo ŋu abe xexe sia me ame xɔŋkɔwo ene o. Esia na woto vovo na egbegbe subɔsubɔhakplɔlawo kple esiwo nɔ anyi le fe alafa gbãtɔ me, siwo ŋu Yesu gblɔ le be: “Wolɔ̃a bubunɔfewo nɔnɔ le fiẽnuɖufewo kple ŋgɔgbezikpuiwo dzi nɔnɔ le fufofewo, eye wodina be amewo nado gbe na yewo bubutɔe le ablɔwo me.”—Mat. 23:6, 7.
15 Kristotɔ hamemetsitsiwo bɔbɔa wo ɖokuiwo wɔna ɖe nya siwo Yesu gblɔ dzi be: “Migana woayɔ mi be Rabi o, elabena ame ɖeka koe nye miafe Nufiala, ke mi katã la, nɔviwo mienye. Eye migayɔ ame aɖeke be mia fofo le anyigba dzi hã o, elabena ame ɖekae nye mia Fofo, Ame si le dzifo. Eye womegayɔ mi be kplɔlawo hã o, elabena ame ɖekae nye miafe Kplɔla, eyae nye Kristo la. Ke ame si nye gãtɔ le mia dome la nanye miafe subɔla. Ame si doa eɖokui ɖe dzi la, woabɔbɔe ɖe anyi, eye ame si bɔbɔa eɖokui la, woadoe ɖe dzi.” (Mat. 23:8-12) Eya ta, àte ŋu ase nu si tae Ðasefo siwo le xexea me godoo la lɔ̃a hamemetsitsiwo hedea bubu wo ŋu la gɔme.
16. Nu ka tae wòle be nàyi edzi anɔ agbagba dzem be yease ale si Biblia gblɔ be míade bubu amewo ŋu la gɔme ahawɔ ɖe edzi?
16 Le nyatefe me la, ate ŋu axɔ ɣeyiɣi hafi míada asɔ ahanya afi si míade bubu amewo ŋu ase ɖo kple ame siwo ŋu wòle be míade bubui. Aleae wònɔ le Kristotɔ gbãtɔwo hã gome. (Dɔw. 10:22-26; 3 Yoh. 9, 10) Ke hã, ne míedze agbagba wɔ ɖe nya si Biblia gblɔ ku ɖe bubudede amewo ŋu dzi la, nu nyui geɖe dona tso eme. Ɛ̃, ne míeda sɔ le bubudede amewo ŋu me la, eɖea vi geɖe.
VIÐE SIWO DONA TSO BUBU SI SƆ DEDE AMEWO ŊU ME
17. Viɖe siwo dona tso bubudede dziɖuɖumegãwo ŋu me la dometɔ aɖewo ɖe?
17 Ne míedea bubu dziɖuɖumegãwo ŋu la, esia ate ŋu awɔe be woaʋli míafe gomenɔamesiwo ta ale be míate ŋu aɖe gbefã mɔxeɖenuwo manɔmee. Esia wɔnɛ be zi geɖe la, wodea bubu míafe dɔa ŋu. Ƒe geɖe ye nye esi va yi la, Birgit, si nye mɔɖela le Germany la yi vianyɔnu fe gododo le suku fe wɔna tefe. Le afi ma la, nufialawo gblɔ na Birgit be dzidzɔe wònye na yewo be Ðasefowo fe viwo dea yewofe sukua fe aɖewoe nye esia. Wogblɔ be ate ɖe yewo dzi ŋutɔ ne Ðasefowo fe vi aɖeke mele yewofe sukua o. Birgit gblɔ na wo be: “Míefiaa mía viwo be woanɔ agbe ɖe Mawu fe nudidiwo nu, eye esia bia be woade bubu nufialawo ŋu.” Nufialaawo dometɔ ɖeka gblɔ be: “Ne ɖe ɖeviwo katã le abe mia viwo ene la, míase vivi na nufiafia ale gbegbe.” Kwasiɖa aɖewo megbe la, nufialaawo dometɔ ɖeka de nutome gã takpekpe le Leipzig.
18, 19. Nu ka tae wòle be míalé ŋku ɖe ale si míedea bubu hamemetsitsiwo ŋui ŋu?
18 Ele be míaɖe mɔ Mawu fe Nyaa me mɔfiame deblibo siwo me nunya le la nafia mɔ mí be míade bubu si sɔ hamemetsitsiwo ŋu. (Xlẽ Hebritɔwo 13:7, 17.) Míate ŋu akafu wo ɖe wofe dɔ sesẽ wɔwɔ ta, eye ele be míawɔe hã. Tsɔ kpe ɖe eŋu la, ele be míadze agbagba awɔ ɖe mɔfiame siwo wonana mí la dzi. Ne míewɔnɛ alea la, akpe ɖe wo ŋu woawɔ dɔ siwo wode asi na wo la kple dzidzɔ. Gake esia mefia be míadze agbagba asrɔ̃ ale si tututu hamemetsitsi “xɔŋkɔ” aɖe doa awui, ale si wòfoa dutofonufoe alo ale si wòɖoa dzee gɔ̃ hã o. Masɔ be míawɔe alea o. Mele be míaŋlɔ be o be ame madeblibowoe hamemetsitsiwo hã nye. Kristoe nye míafe kpɔɖeŋuɖola si wòle be míasrɔ̃.
19 Ne míedea bubu si sɔ hamemetsitsiwo ŋu evɔ le ɣeyiɣi ma ke me mímewɔa nu ɖe wo ŋu abe ale si amewo wɔa nu ɖe ame xɔŋkɔwo ŋu le xexea me ene o la, eɖea vi na wo. Enana wònɔa bɔbɔe na wo be woafo asa na dada. Azɔ hã, awɔe be womase le wo ɖokui me be yewonyo wu ame bubuwo o.
20. Aleke bubudede amewo ŋu ɖea vi na mí?
20 Bubudede amewo ŋu ɖea vi na míawo ŋutɔwo hã. Ekpena ɖe mía ŋu be míaganye ɖokuiŋudzelawo o. Ewɔnɛ hã be ne wode bubu mía ŋu alo wokafu mí la, mímebua mía ɖokui ŋu wu ale si dze o. Egakpena ɖe mía ŋu hã be míeyia edzi zɔna kple Yehowa fe habɔbɔa, si foa asa na bubu tɔxɛ si medze o dede amegbetɔwo ŋu, woɖanye haxɔsetɔwo alo dzimaxɔsetɔwo o. Gawu la, enye nuwɔwɔ le nunya me, elabe ekpena ɖe mía ŋu be ne ame aɖe si ŋu míedea bubui va wɔ nane si míenɔ mɔ kpɔm na o la, mazu nukikli nu mí o.
21. Nu kae nye viɖe gãtɔ si dona tso bubu si sɔ dede ame siwo dze nɛ ŋu me?
21 Viɖe gãtɔ si dona tso bubu si sɔ dede ame siwo dze nɛ ŋu me ye nye be esia wɔwɔ dzea Mawu ŋu. Nuwɔwɔ alea sɔ kple nu si Mawu di tso mía si eye wòɖenɛ fiana be míewɔa nutefe nɛ. Ewɔnɛ hã be eɖoa nya ŋu na ame sia ame si adi be yeaɖe alɔme le eŋu. (Lod. 27:11) Susu totrowo le xexea me tɔ akpa gãtɔ si ku ɖe bubu si wòdze be woade amewo ŋu fe nyaa ŋu. Dzidzɔ ka gbegbee nye esi wònye na mí be míenya ale si Yehowa di be míade bubu amewo ŋu!


text:
SƆHƐWO BIANA BE
Aleke Mawɔ Aɖo Dze Kple Dzinyelawo Tso Wofe Sededewo Ŋu?
Nu si nèhiã: Dzeɖoɖo fe ŋutete
Dzeɖoɖo le vevie eye ate ŋu
akpe ɖe ŋuwò nàse dziwòlawo gɔme.
akpe ɖe ŋuwò nàse nu si tae dziwòlawo gbe be yewomawɔ nu si nèbia wo o la gɔme.
Le nyatefe me la, ne èdina be woana ame tsitsiwo fe mɔnukpɔkpɔwo ye la, ke ehiã be nàtu ale si woɖoa dze tso nyawo ŋu abe ame tsitsi ene la fe ŋutete ɖo. Aleke nàwɔe?
Srɔ̃ ale si nàɖu wò seselelãme dzi. Dzeɖoɖo nyui bia ɖokuidziɖuɖu. Biblia gblɔ be: “
Bometsila dudua efe dɔmedzoe katã kɔna ɖi; ke nunyala fa enu emegbe.”—Lododowo 29:11.
Nu ka míewɔnɛ? Ƒo asa na nugbenugbewɔwɔ, adãɖoɖo, dzikudodo ado ʋɔ gblaa alo ado dziku anɔ afɔ zim anyi le afea me. Ne èwɔa nu mawo la, ɖeko woagaxɔ ablɔɖe aɖewo le asiwò boŋ, womana ablɔɖe geɖe wu wò o.
Dze agbagba nàse dziwòlawo fe nyawo gɔme. Le kpɔɖeŋu me, mítsɔe be dziwòlawo medi be yewoaɖe mɔ na wò nàyi hadomewɔna aɖe tefe o. Esi nànɔ nya hem kpli wo tefe la, àte ŋu abia wo boŋ be:
“Ðe mialɔ̃ mayi ne ame tsitsi aɖe si dzi mieka ɖo akplɔm yia?”
Ate ŋu adzɔ hã be dziwòlawo malɔ̃ ɖe edzi na wò o. Gake ne èse nu si ŋuti wotsi dzi ɖo gɔme la, awɔe be nàdo susu nyui aɖe ɖa si dzi woate ŋu ada asi ɖo.
Na dziwòlawo naka ɖe dziwò. Tsɔe be ame aɖe doa ga le gadzraɖofe aɖe. Ne exea fe ɖe game dzi la, gadzraɖofea ava ka ɖe edzi eye woate ŋu alɔ̃ ado ga gbogbo aɖe nɛ gɔ̃ hã ɣebubuɣi.
Nenema ke wòle le afe me hã. Ènyi toɖoɖo fe fe le dziwòlawo ŋu. Eya ta ne èyi edzi nɔa wofe sewo dzi dam la, megawɔ nuku na wò ne womegakana ɖe dziwò tututu alo womegakana ɖe dziwò kura o. Míate ŋu agblɔ le kpɔɖeŋunyagbɔgblɔ nu be “wotutu ŋkɔwò le gadzraɖofea.”
Gake ne èwɔa nutefe, le nu suewo gɔ̃ hã me la, anɔ eme be dziwòlawo aka ɖe dziwò le etsɔme.